
				barna

				jeg jobber med barna 

				av samme grunn som vokteren jobber i fyrtårnet

				vi trenger lys

				vi trenger en liten gutt

				som sier han ikke vil spise kylling 

				fordi han er redd for å få vinger

				og en jente med kritt

				som tegner et øye i skolegården

				så jorden kan få se himmelen

				(Alexander Bertin Øyhovden, 2018)

				Forord

				Å leve med fosterbarn gjev livet nye dimensjonar og flust av glede. Nye menneske kjem inn i livet til deg og familien, det blir skapt meiningsfulle opplevingar og moglegheiter. Ein bidreg med å hjelpe nokon som treng det, får fleire å glede og vere glad i, og ikkje minst kjem ein inn i nye nettverk. 

				Eg føler stor takksemd for alle åra vi har vore i lag, og alt det har gitt oss av moro, meistring og nye livsspor. Hugsar eg såg filmen Gutter er gutter med skodespelaren Hugh Grant, der han kom med følgjande setning: «Familie kan du skape sjølv – det er dei folka du til ei kvar tid brukar mest tid på.» Det brende seg fast i meg. Kunne det vere ein ide å utvide familien, og samstundes utføre ei viktig samfunnsoppgåve?

				På den andre sida er det heilt klart at det har vore mange tunge tak, og at det er vesentleg å vere godt budd på opp-gåva. Mi erfaring er at det er her ein del av utfordringa ligg. Og det trengst arbeid. Hardt arbeid, og mykje planlegging. 

				Dette er ingen A4-jobb, det er lange dagar, men òg ein del fridom og mykje glede. Oppdraga har gjeve oss så mange gode opplevingar og eit fargerikt liv. Det er alle dei små tin-ga ein opplever, som når barnet seier at det er kjempeglad for å ha fått ein familie, når ein høyrer at «Her vil eg bu for alltid», eller når ein møter andre og barna seier «Her er fos-terforeldra mine», med eit smil. Desse gylne stundene. Dei små framstega, der uro går over til ro.

				I boka skriv eg om verdien av den gode forteljinga, vanskar ein bør vere budd på, og diverse verktøy til bruk i arbeidet med fosterbarn. Kanskje ein har hatt eigne barn og tenker at dette har gått bra, men her er skilnaden stor. Kvart fosterbarn har si eiga historie, med sine sett av menneske, familie og slekt som har forma dei før dei kom til den nye familien. I mitt arbeid som fosterforelder har eg ofte tenkt at meir kunnskap på førehand ville ha gjort mange dagar enklare. 

				Ein skal ikkje berre hjelpe barn i ein periode av livet, men ta dei inn i sin eigen heim og inkludere barnet, eller ung-dommen, i kvardagen sin. Gleder og sorger skal delast, og forhåpentlegvis blir dei etter kvart så trygge at dei vil kunne oppføre seg som om dei var dine eigne. Men det er ein lang veg å gå. Fellesskap må til, bøtter av kjærleik og varme. «Og ein treng ikkje ri alle reglar inn i solnedgangen», som ein rådgjevar så humoristisk sa til meg. 

				«Kvifor skriv du ikkje bok?» har mange sagt til meg. «Du som har opplevd så mykje gjennom arbeidet og med barna dine.» Det gav meg energien og lysta til å dele kunnskapen. Kanskje kan våre erfaringar kome andre til gode og gje inspirasjon og nye tankar til fleire?

				Stor takk til den tålmodige mannen min, Arve, som all-tid oppmuntrar meg. Takk til våre døtrer, Iselin og Maiken med familiar, og våre herlege barnebarn, Lavrans, Samuel og Millie. Takk til mine spreke foreldre, Lillian og Meidel Arthur, broren min Asle, og Ine, svograr og svigerinner, mine gode inspirerande vener og til Skriveakademiet for det gode tilbodet dei gjev via kurs og nettseminar. Alltid like inspirerande Veslemøy Solberg og Sven Ohrvik. 

				Takk og til Tina Holt og Kristin Norenberg for inspira-sjon via webinar og magiske møte. Takk til dei kunnskaps-rike rådgjevarane våre i Bufetat og lokalt barnevern. Og varm takk til tidlegare kollegaer ved Flora ungdomsskule og i Utdanningsforbundet, for alt eg har lært av erfarings- og kunnskapsdeling i høve unge og trygge oppvekstvilkår. Så vil eg takke tilsette i skule, PPT, BUP og andre etatar vi har samarbeidd med, til beste for fosterbarna. Takk òg til andre fosterforeldre eg har vore så heldig å treffe på samlingar og møte.

				Ein stor takk til familiemedlemmar av barna og andre eg har blitt kjent med på vegen, som har gitt varme og delt 

				historiene sine med oss, og som i tillegg mang ein gong har strekt ut ei hjelpande hand. 

				Ein varm tanke til Sigrid Undset for inspirasjonen eg har fått via hennar storslegne dikting og liv.

				Men fyrst og fremst takk til den grundige manusredak-tøren min, professor Olav Solberg. Han har gitt meg nye perspektiv, konkrete råd og heile vegen oppmuntra meg til å forbetre manuset. Om det likevel skulle vere feil eller manglar, fell det heilt på meg sjølv.

				Er ein skrivande er Skriveakademiet eit herleg og inspire-rande miljø å utvikle seg i. For meg er det eit før og eit etter at eg blei ein del av dette utviklande universet.

				Takk og til deg som akkurat no sit og les i boka. Takk for at du ville lese den! Håpar den vil gje deg ei god stund og nye perspektiv på arbeidet med fosterbarn og barnevern.

				Innleiing

				Eg var på eit kurs i barnelitteratur på den staselege Schæf-fergården ved København, då det kom ein telefon frå det lokale barnevernet heime. Storbyen var på sitt vakraste, sola skein, lufta var varm og mjuk mot huda. Vi var samla i den frodige hagen på kunstmuseet Louisiana, etter ei solrik tog-reise frå sentrum av København. Dei fargerike bøkene med barnelitteratur på ulike språk låg strødd ut over eit sirkel-forma steinbord, islandsk, dansk, svensk, finsk og norsk. Stemninga var god, likeeins gleda over å treffe andre med same interessefelt. Ein lett lyd braut stemninga, eg famla etter telefonen i veska, og der, akkurat der endra livet vårt seg. «Om vi kunne tenke oss å ta imot ei jente på 6 år?» Saksbehandlaren sa at ho var sikker på at vi var dei rette, og hadde mykje å bidra med. 

				Augo mine festa seg på boktitlane. Tankane krinsa rundt alt det spanande innhaldet eg kunne dele med dette barnet. Ein lysstråle streifa boka «Skammarens dotter». Forfattaren, 

				Lene Kaaberbøl, var hovudgjest denne dagen, og kjensla av ein magisk augneblink trefte meg. Kunne krafta i litteratu-ren hjelpe barn?

				Heime på Vestlandet sat mannen min, journalist og mu-sikar, og dei to døtrene våre som på den tida var seint i tenåra. Om kvelden ringde eg heim. Vi snakka lenge om førespurnaden og kva dette ville ha å seie for oss som fami-lie. Heldigvis var alle positive, men sjølvsagt var det fleire spørsmål enn svar. Vi avtalte å ta eit møte med barnevernet når eg kom heim frå København, og slik var spira til det nye livet vårt, så totalt ulikt det vi hadde før. Mannen min var like spent som meg. Samtalen var starten på ei endring som skulle forme livet vårt, og skape nye vegval i mange år framover. Telefonen eg fekk då eg var i København førte Anniken på seks år inn i livet vårt. Seinare kom August på fjorten og Khalil frå Afghanistan, femten år på den tida.

				Åra med fosterbarn har gitt oss kunnskap, nye erfaringar og mange varme venskap, men òg frustrasjonar og lange, djuptgåande samtalar. «Korleis skal vi løyse dette? Kva treng vi frå dei rundt oss?» og «Korleis få kraft og overskot til å stå i arbeidet over tid?» Ein må ha lyst og evne til å skape gode kvardagar, steg for steg, og må like å jobbe målretta. Gleda er ubeskriveleg når ein ser dei fyrste teikna til positiv endring. Ein kaotisk start som snur og går over til harmoni, 

				men aller fyrst små, små framsteg. Den som er modig og vågar ta på seg ei slik oppgåve får mykje tilbake. Gir ein kjærleik, får ein kjærleik.

				Etter kvart har vi lært oss å nyte fristunder og skape små pusterom til å skrive, trene, drive med musikk eller møte andre. Ein får eit bevisst forhold til kva ein bruker fritida si på. Dette siste har vore heilt nødvendig for å ha positiv energi å gi. Fundamentet for å lykkast som fosterforeldre er eit godt parforhold. Det må vere gjensidig tillit og var-me kjensler. Og ein må vere villig til å lytte til kvarandre. Den amerikanske forskaren John Gottman, som har studert samliv i over førti år, skriv om kor viktig det er å forplikte seg, velje å stå i når ting blir krevjande. Ein må kunne stole på at den andre blir verande, sjølv om det oppstår kon-fliktar. 

				I ettertid skulle vi ønskt at vi hadde betre tilgang til gode kurs og litteratur om emnet i starten. Litteratur som kunne gitt oss verktøy i høve det som skulle kome. Det er dei små tipsa til bruk i kvardagen ein treng, eller historier om korleis andre har kome seg gjennom tunge periodar. Fleire gode kurs har vi vore på i seinare tid, og særskilt vil eg anbefale å delta på kursserien Handlekraft, som Bufetat, det statlege barnevernet, arrangerer kvart år. Her kan både fosterforel-dre, barnevernstilsette, lærarar og assistentar delta. Ein lærer mykje nytt og gjer seg mange refleksjonar gjennom kurset. 

				Særleg utbyte får ein om begge fosterforeldra deltek. Kurs-rekka gav oss verktøy og omgrep som gjorde det lettare å opptre samla. Vi fekk eit felles ordforråd og konkrete råd om grensesetting og gode rutinar i kvardagen.

				Ein nyttig eigenskap er å kunne snu negative situasjonar til positive, raskt. Det kan vere små ting som å invitere ein ven til å stikke innom, eller å jobbe for å lage ei harmonisk stemning i heimen. Enkelte utfordringar kan det vere lurast å snakke om når ting har roa seg. Ta ein biltur. 

				Og så er det viktig å halde fram med det som gir ein energi. Gi seg sjølv rom. Stå på for å få avlasting. Ein treng lada batteri, refleksjonsevne, og ei positiv kraft i arbeidet.

				Denne boka viser til ein del faglitteratur. Sjølv har eg lært mykje om kosthald av bøkene til lege Berit Nordstrand, og samanhengen mellom fysisk fostring og meistring av hjer-neforskarar som Ole Petter Hjelle og Aaron Antonovsky. Teori om den tredelte hjernen (Paul MacLean), tilknyting og regulering av kjensler av den amerikanske hjerneforska-ren Dan Siegel. Psykologspesialisten Dag Nordanger og psykologen Hanne Braarud har gitt meg ny kunnskap om barn og oppseding. Dr. Howard Bath sin teori om «Dei tre pilarane», der han legg vekt på tryggleik, relasjonar og kjensleregulering, er òg lærerik lesnad og heilt i tråd med nyare forsking innan nevrobiologi, som i større grad legg vekt på den gode relasjonen som lækjande kraft. Det er in-

				teressant å sjå korleis det ein sjølv erfarer, stemmer overeins med vitskap. 

				Eit viktig moment er graden av sjølvstende som må til for å vere fosterforelder. Mykje tid går med til planlegging, møte og arbeid knytt til heim og fritidsaktivitetar. Dette kan gje etterlengta fridom for dei rette personane. Men ein må kunne organisere, bruke tida effektivt og sette seg mål. I alle åra vi har arbeidd med dette, har eg skrive ned betrakt-ningar, refleksjonar og tankar. På den eine sida for å sortere sjølv, men òg for å kunne bidra med vår forteljing til andre som arbeider med fosterbarn, eller innan barnevern. 

				For at ein ikkje skal kunne kjenne igjen barn og perso-nar i boka har eg endra namn, snakka med andre foster-foreldre, nytta forsking frå eigen master, brukt faglitteratur og historier eg har fått fortalt i møte med andre. Eg har òg brukt røynsle frå tida mi som rådgjevar, i tillegg til våre eigne erfaringar som fosterforeldre, der våre ungdommar har godkjent det eg har skrive. Eg har valt å ha mest fokus på fostersonen vår Khalil frå Kabul, men August og Anni-ken sine dagar med oss er òg med fleire stader i boka. Sjølv om barna er ulike, er mykje likt når det gjeld traume, tryg-ging av barn og regulering av kjensler.

				Historia til Khalil er spesiell, men ber i seg den tunge vegen mange barn må gå for å greie å kvitte seg med vonde minne og makte å sjå framover mot ei lysare framtid.

				Barn og barnevern

				Barn sine rettar er nedfelte i FNs barnekonvensjon. Den viser til at alle barn har rett til eit trygt oppvekstmiljø med omsorgspersonar rundt seg som er til å stole på og vil barnet vel. 

				Barnevernstenesta får mange meldingar om barn som er utsette for omsorgssvikt kvart år. Dei kan kome frå sku-len, barnehagen, helsestasjonen eller frå privatpersonar. Svært mange av desse får etter kvart hjelp og oppfølging av barnevernet. Men det kan ta tid, og stundom for lang tid. Systema arbeider ulikt, og som alt anna handlar dette om ressursar. Sakene er kompliserte og tidkrevjande.

				Frå 2013 til 2016 var det ein auke i talet på barn som kom i fosterheim. Etter 2017 har det vore ein liten nedgang. Talet på barn i fosterheim har gått ned frå 11.812 i 2017 til 9.832 ved utgangen av 2019. (NOU 2018) Av barn som budde i fosterheim mot slutten av 2019 var 86 % mellom 6 og 17 år (Bufdir).

				Ein grunn til nedgangen kan vere at ein i større grad for-søker å finne løysingar i heimen, eller hjå slekt. Det såkalla biologiske prinsippet har blitt styrka dei siste åra. Grunntan-ken er at barn skal få vekse opp med dei biologiske foreldra eller nær familie, sjølv om det er manglar ved omsorga. 

				Mot dette står barnevernlova § 4-1 der det blir lagt avgje-rande vekt på barnet sitt beste.

				«Det biologiske prinsipp får bare betydning ved skjønns-utøvelsen i den utstrekning det er til barnets beste» (Haugli 2002:42 og Sandberg 2003:177).

				I denne aksen kan det vere grobotn til konfliktar. Kva er barnet sitt beste? Nokre heimar er ikkje eigna til å oppsede barn. Grunnen kan vere den mangelfulle omsorgsevna til dei føresette, rus og psykiatri. Då kan barnet få det betre hjå andre. Det kan òg bli spørsmål om kva som er barnet sitt beste i høve kontakt med den biologiske familien. Ein del saker som havnar i nemnd, handlar om omfanget av samvær med biologisk opphav. Bakgrunnen for omsorgsovertakinga kan avgjere kva som er til beste for barnet, og kor ofte sam-vær skal skje. Her er det mange moglege svar, og jussen kan møte barnevernet med eit driv etter å fremje foreldra sine behov. Det beste er å løyse saker på lågaste nivå, så sant det er mogleg. Kan ein trø varsamt nok i slike saker? 

				Fosterheimsplasseringar utanfor familie og nettverk er framleis det mest vanlege.

				Det kan vere mange grunnar til at barn treng å bu i ein fosterheim. Biologiske foreldre kan vere sjuke, ha gått bort, men ofte er det vanskar med rus og/eller psykiatri. Av og til tek foreldre sjølve kontakt med barnevernet fordi dei ser at oppgåva blir for stor, eller det kan vere at barnevernet får meldingar frå barnehage, naboar eller skule, og må gripe inn. Då kan det vere mot foreldra sin vilje, etter vedtak frå fylkesnemnda. 

				Tilsette i barnevernet har gjerne lengre, relevant utdan-ning og arbeider ut ifrå eit ønske og ein intensjon om å gje barn gode oppvekstvilkår. Etaten får tidvis negativ omtale i media, og enkelte saker har gått heilt til Den europeiske menneskerettsdomstolen i Strasbourg. 

				I nokre saker har Noreg fått krass kritikk. Dette er kom-pliserte spørsmål der det ikkje alltid finst fasitsvar. Og som i andre saker i rettsapparatet er det viktig at alle blir lytta til, og at barnet si stemme blir vektlagd. Kan redsla for kri-tikk gjere at det biologiske prinsippet styrer over barnet sitt beste? 

				Fosterforeldre har plikt til å ta vare på barnet på beste vis og samarbeide med barnevernet og etatane rundt på ein god og konstruktiv måte. Barnevernet skal regulere samvær med biologiske foreldre, og kor ofte dette skal skje.

				Samvær med biologisk familie kan vere verdfullt for barna på mange måtar.

				Det handlar om identitet, tilknyting og det at barna, over tid, ser seg sjølve som ein del av eit familiemønster. Greier ein få dette til å fungere, er det ei lykke. 

				Ein del teori er ekstra viktig i arbeidet med fosterbarn. For å forstå barn som har hatt ein tung start, er kunnskapen om den tredelte hjernen, toleransevindauget, utviklings-traume og kva det vil seie å vere relasjonsskadd, vesentleg å vite noko om.

				Den tredelte hjernen

				Den amerikanske nevrofysiologen Paul MacLean lanserte modellen om den tredelte hjernen på 1960-talet. Teorien går ut på at dei ulike delane i hjernen har sin eigen intelli-gens og reaksjonsmåte. Enkelt forklart er den såkalla vesle-hjernen, eller hjernestammen, overlevingshjernen. 

				Den delen av hjernen som kallast kjenslehjernen, er knytt til konsentrasjon, kjensler og arbeidsminne, det såkalla lim-biske systemet. Den ligg rundt overlevingshjernen. Den tredje delen, prefrontal cortex, tenkehjernen, arbeider med informasjon, planlegging, det å ta avgjerder, fornuft og med-vit. Den siste ligg over og rundt dei to andre (MacLean 1985). 

				Amygdala, òg kalla mandelkjernen, høyrer til i hjernen 

				sitt limbiske system. Denne samlinga med nerveceller ligg i botnen av tinninglappen til storhjernen. Den er ei lita «ert», er hjernen sin alarmsentral, og registrerer potensielle truslar. Minne frå overveldande hendingar tidleg i livet vert lagra som fragment i denne eldre delen av hjernen. Blir den for ofte aktivert i unge år, kan hjernen slite med å arkivere sei-nare opplevingar i minnet. «Traumebrillene» blir sittande på, angst og uro kan feste seg» (RVTS 2015).

				Nyare forsking har synt at god omsorg dei fyrste leve-åra hjelper delane av hjernen til å kommunisere, og barn til å regulere kjensler og impulsar. Det limbiske systemet påverkar emosjonelle affektreaksjonar som frykt og sinne. Mangelfull tilknyting, særleg det første leveåret, kan skade evna barn har til å føle tryggleik. 

				Desse såra er ofte det tyngste ein må jobbe med hjå fosterbarn. Mi erfaring er at berøring og kjærleik har helande kraft.

				Relasjonsskadde barn

				Ein bruker seie at ein del barn har tilknytingsvanskar, eller at dei er relasjonsskadde. Forsking syner at om du har opp-levd traume tidleg i livet – medan hjernen er i vekst  – blir kroppen sitt nervesystem påverka. Barna kan miste evna til å regulere stress (Nordanger 2014).

				Negative barndomsopplevingar med utrygge vaksne har sterk effekt på helsa vår seinare i livet. Som små vesen er vi avhengige av å bli sett og haldne av, elles kan vi få vanskar med relasjonar og tilknyting. Nervesystemet vårt vert forma og organisert av tidlege erfaringar. Tryggleik er nøkkelordet(Nordanger 2014).

				Toleransevindauget

				Toleransevindauget (Siegel 1999) er det feltet av moderat akt-ivering der vi kan tenke og føle på same tid. Den optimale aktiveringssona er der vi er komfortable og fungerer sosialt. Er vi i balanse og avslappa, er vi innanfor. Stress og uro får oss i ubalanse, og vi tek ikkje imot informasjon eller rett-leiing. Kjenner ein seg truga, går ein òg utanfor toleranse-vindauget, og aktiverer stressreaksjonar.

				I arbeidet med fosterbarn er denne kunnskapen gull verd. Barn som er stressa eller redde, tek ikkje imot lærdom eller korrigering. Ein må roe barnet for å kome i posisjon til å hjelpe. Det er viktig å lære seg teikna, og ikkje mase eller kome med formaningar i såre situasjonar. Først når barnet er i likevekt, kan ein nå inn. Alt må lærast sakte, steg for steg.

				Utviklingstraume

				Vedvarande eksponering for traumatisk stress, kombinert med sviktande regulering av affekt, kallar vi eit utviklings-traume.

				Trauma får store konsekvensar når dei skjer i omsorgs-relasjonar og i utviklingssensitive periodar i livet (Felitti m.fl. 1998; Briere, Kaltman og Green 2008).

				Dette ser ein ofte i arbeidet med fosterbarn. Ein må trø varsamt og lære seg å tolke signal. Ein må òg vere var på å ikkje framkalle situasjonar som liknar på det vonde dei har vore utsett for tidlegare. Eit døme er barn som har måtta vore aleine heime som små. Kvar gong ein vaksen i foster-heimen skal ut og bli borte ei stund, må ein gi klar beskjed om kor ein skal, og kor lenge ein blir. Kommunikasjonen må vere tydeleg og direkte. Særleg i starten er dette viktig, før barnet har «landa» og føler seg trygg.

				Barnevernet

				Alle kommunar i Noreg skal ha ei barnevernsteneste, som pliktar følgje lova om barnevernstenester, barnevernlova. Det kommunale barnevernet arbeider førebyggande, med saksutgreiing, og det tilbyr hjelpetiltak i heimane eller legg til rette for omsorgsovertaking.

				Det er ulike vedtak ut ifrå kva hjelp barna eller famili-ane treng. Nokre tiltak må skje straks, såkalla akutt-tiltak, der barna blir henta ut frå heimen, eller det kan vere nok med åtferdstiltak. Det siste handlar om at barnevernet gir familien støtte, og rettleier dei føresette i kvardagen. 

				Mange tiltak hjelper familiar til å meistre kvardagen utan at barnet blir flytta. Av og til kan små justeringar og ny kunnskap styrke foreldra. 

				Ved å ta tak i tilværet og få hjelp av fagpersonar, kan nokre foreldre greie oppsedinga sjølv. Tåka lettar, sola slår 

				sprekkar i skylaget og ein finn ny styrke og visdom. Gode ting kan skje. 

				Men dessverre er det alt for mange som ikkje gir barn og unge det dei treng, og barnevernet må ta over ansvaret.

				Barnevernlova 

				Denne lova skal sikre gode oppvekstvilkår. Alle barn har rett til å vekse opp under forhold som fremmer utvikling og god helse. 

				Lova byggjer på tre hovudprinsipp. Prinsippa er det bio-logiske prinsippet, prinsippet om det minste inngrepet og omsynet til barnet sitt beste (Lovdata).

				Stortinget har vedteke ny barnevernlov som trer i kraft 01.01.22. Lova inneber ny ansvarsdeling mellom kommu-ne og stat. Kommunane skal overta ein del statlege opp-gåver, som til dømes iverksetting og oppfølging av alle ordinære og forsterka fosterheimar (Barnevernsreform, Prop. 73L, 2016–2017).

				I forsterka fosterheimar kan det vere at ein av fosterfor-eldra må vere heime på heiltid eller deltid ein periode for å hjelpe barnet. Ekstratiltaket er sett inn fordi barnet eller ungdommen har opplevd mykje vondt, eller er ekstra krev-jande og styrking er naudsynt.

				Lova legg auka vekt på førebygging og tidleg innsats. Det 

				er teke inn i formålet at barn skal bli møtt med tryggleik, kjærleik og forståing. Reforma skal òg styrke kommunane sitt ansvar for barnevernet, og tydeleggjere kva område sta-ten skal leie.

				Bufetat

				Bufetat er det statlege barnevernet. Etaten har ansvar for drift og etablering av institusjonar og familieheimar, og er støttefunksjon for barnevernstenestene i kommunane. Dei har òg ansvar for opplæring og rettleiing av fosterheimar, i samarbeid med det lokale barnevernet.

				I ny barnevernlov av 01.01.22, står det at Bufetat skal ha ansvar for omsorga og plasseringar i institusjonar grunna åtferd, i tillegg til iverksetting, rekruttering og formidling av fosterheimar. Kommunane skal sjølve ha oppfølginga av dei kommunale fosterheimane.

				Nokre barn er så relasjonsskadde, grunna gjentekne svik og manglande tilknyting i tidlege år, at dei ikkje grei-er tilpasse seg eit vanleg familieliv. Dei kan ha ei jagande, utagerande åtferd og greier ikkje følgje reglar. 

				Det er vondt å tenke på at barn som er nye i livet, har opplevd så mykje smerte og sakn. Små menneske er tillitsfulle og sarte, det skal lite til før sår og svik gjev varige arr. Men er skadane store, er gode institusjonar det beste 

				alternativet. Oppfølginga og den profesjonelle behandlinga her kan vere starten på eit normalt vaksenliv.

				Etaten skal òg ha ansvar for spesialiserte hjelpetiltak og spesialiserte fosterheimar, tidlegare kalla familieheimar (Barnevernsreform, Prop. 73L, 2016–2017).

				Bufdir

				Fagdirektoratet Bufdir har ansvar for lovtolkingar, formid-ling av forsking, utarbeiding av faglege retningsliner og er klageinstans i saker som gjeld godkjenning av private og kommunale institusjonar.

				BUP

				BUP står for Barne- og ungdomspsykiatrisk poliklinikk. Etaten skal hjelpe barn under 18 år med psykisk helse. Unge med ulike vanskar blir vist til BUP frå skule, barne-hage, legar eller andre instansar. Psykologane og spesialis-tane på BUP set diagnosar og bidreg med medisinering og behandlingsopplegg. 

				Sjølv har eg mange gonger sett kor lindrande desse sam-talane er for ungdom som slit. Dei psykologane vi har møtt på BUP, har vore gode på analyse, og har utarbeida behand-lingsmåtar og metodar til god hjelp.

				Fylkesnemnd

				Fylkesnemndene avgjer saker etter lov om barnevernstenes-ter, lov om kommunale helse- og omsorgstenester og smit-tevernlova. Fylkesnemndene for barnevern og sosiale saker er domstolliknande, uavhengige statlege organ. Sakene blir som regel behandla i munnlege forhandlingsmøte. Døme på saker innan barnevern er omsorgsovertaking eller sam-vær mellom fosterbarn og biologisk familie. Det siste kan vere foreldre, besteforeldre, eller andre nære slektningar. Alle partar skal høyrast i desse sakene, særleg skal barna si stemme vektleggast. 

				Vi har erfart at nemndene er lydhøyre i høve kva barnet eller ungdommen ynskjer.

				Omsorgsovertaking

				Barn bur som hovudregel heime med eigne foreldre eller føresette. Nokre gonger har barna det så vanskeleg at dei må flytte til vaksne som kan ta betre vare på dei. Barna kan likevel ha samvær med biologisk familie, om barnevernet og barnet sjølv er samd i dette.

				Det er verdt å merke seg at det ikkje er det lokale bar-nevernet som tek den endelege avgjerda om omsorgsover-taking. Dersom barnevernet finn ut at foreldra si omsorgs-

				evne ikkje er forsvarleg for eit barn si utvikling og helse, fremmer dei krav om omsorgsovertaking for fylkesnemnda for barnevern og sosiale saker. 

				Nemnda avgjer om det er grunnlag for at foreldre bør miste den daglege omsorga for barnet (bufdir.no/statistikk_og_analyse). 

				PPT

				Hjelpetenesta PPT, pedagogisk-psykologisk teneste, skal hjelpe barn, elevar, lærekandidatar, praksisbrevkandidatar og vaksne som treng særskilt tilrettelegging i opplæringa. Formålet er at dei skal få eit inkluderande, likeverdig og tilpassa utdanningstilbod. 

				PP-tenesta skal òg hjelpe barnehagar og skular med å legge til rette for barn og unge med særskilte behov (Ut-danningsdirektoratet, 2021) og saman med institusjonane sikre barn og unge sine rettar i høve opplæringslova (Øhlckers, Heradstveit og Sand 2019).

				Tenestetilbodet skal gje barn og foreldre støtte i spørsmål som gjeld opplæring. Dei sakkunnige rapportane sikrar at barna får gode overgangar mellom skuleslaga, og at nyttig og viktig informasjon blir delt i god tid. 

				RVTS

				Regionalt ressurssenter om vald, traumatisk stress og sjølv-mordsførebygging. Senteret arbeider med kompetanseheving for hjelparar med hovud og hjartet, i oppdrag for Helsedirek-toratet (RVTS, 2021).

				Ordinære fosterheimar

				I kommunale fosterheimar har fosterforeldra ein avtale om å vere foreldre til barn som av ulike grunnar ikkje kan bu hjå foreldra. Fosterforeldra får oppfølging og løn frå den kommunen som har omsorga for barnet eller ungdommen. Når det gjeld plasseringa, kan den vere frivillig, eller kom-munen kan fremme sak om omsorgsovertaking for fylkes-nemnda, jf. tidlegare.

				Rettar og plikter

				Fosterheimane skal vere trygge basar for barna, og oppdra og rettleie dei små for å fremme god utvikling og harmo-niske barn. Ein pliktar å samarbeide med barnevernet og med biologisk familie der det er naturleg, og med relevante instansar som skule, barnehage, legar, helsepersonell, PPT, 

				BUP og nærliggande tenester. Ein viktig eigenskap i arbei-det som fosterforeldre er smidigheit. Mang ein gong må ein gå på akkord med sine eigne tankar om den beste løysinga, og inngå kompromiss med etatar. Ein skal samarbeide med ulike sakshandsamarar og system. Med rigiditet når ein ik-kje fram, men heller ei raus haldning til dei ein møter.

				Det høyrer med til saka at dette kan vere opprivande, kjenslefylte saker som ein må vere fast for å stå i. Barnevern-lova sin paragraf 4-1, Omsynet til barnets beste, bør alltid vere det overordna prinsippet.

				Som fosterforelder er mandatet ditt å skape gode opp-vekstvilkår for barnet, eller det vi ofte nemner som sirklar. Med sirklar meiner eg dei ulike arenaene barnet skal vekse på. Familien er ein sirkel, aktivitetar som til dømes fotball ein annan, skule ein tredje. Det gjeld for barn å ha mange trygge miljø å vekse og utvikle seg i, og vaksne som evnar å gje varme og kjærleik. Ordtaket «Det må ein heil landsby til for å oppdra eit barn», seier mykje om kva som skaper ein god oppvekst.

				Fosterheimar for einslege mindreårige flyktningar

				Desse fosterheimane blir følgde opp av den kommunale barnevernstenesta. I tillegg får ein grupperettleiing frå fos-terheimstenesta i Bufetat det fyrste året. Samtalane er svært 

				verdifulle. Ein møter andre vaksne som òg har teke imot barn frå eit anna land. Eg minnest desse samtalane som særs nyttige og meiningsfulle. Venskap oppstod på tvers av kom-munegrenser. Vi utveksla gleder, sorger og dei heilt spesielle kvardagsdilemma eit slikt oppdrag fører med seg.

				Barn eller ungdommar frå fjerne kontinent kjem ofte frå krig og vanskelege tilhøve. Mange blir sendt aleine, eller med søsken, og har vore gjennom farlege fluktreiser. Hovudmålsetjinga til fosterforeldra er å gje dei gode kvar-dagar, trygge oppvekstrammer og hjelpe til med å integrere dei i det norske samfunnet.

				Statlege familieheimar/spesialiserte fosterheimar er for barn og unge som treng ekstra oppfølging, og som av den grunn ikkje kan bu i ein vanleg fosterheim. I mange høve erstattar ein familieheim plassering i institusjon. Ein av dei vaksne er engasjert av Bufetat på heiltid, og har oppdragsav-tale med etaten. Relevant utdanning er ønskeleg.

				I familieheimane får omsorgspersonane tett oppfølging frå rådgjevarar i Bufetat, i tillegg til at ein samarbeider med det lokale barnevernet. Oppfølginga ein får i dette arbeidet er god, og samtalane med rådgjevarar er hyppige, slik at barna og fosterforeldra får den hjelpa og oppfølginga dei treng. Dei statlege familieheimane endrar namn til spesiali-serte fosterheimar ved innføring av ny barnevernlov i 2022.

				Beredskapsheimane er for barn og unge som av ulike årsaker må flyttast raskt. Heimen er engasjert for å kunne ta imot barn og unge frå spedbarnsalder opp til atten år, på kort varsel, i akuttsituasjonar. Dette er mellombelse plasse-ringar til ein finn høvelege fosterheimar, institusjonsplassar eller til barnet kan flytte tilbake til biologisk familie.

				Beredskapsheimane som er leia av Bufetat, skal stabilisere barn som har hatt det vanskeleg. Den fyrste tida kan vere tung og krev oppfølging døgnet rundt. Beredskapsheimane er rutinerte og godt trena til å trygge barn og unge i denne overgangsfasen. Vår erfaring med beredskapsheimar er at dei gjer ein god innsats for å trygge barn i særskilt vanske-lege periodar.

				Vi står spenn klare på startstreken. Bergen City Marathon. Eit mylder av menneske klare til start, med iver og trenings-glede som bobler i lufta. Eg ser på dei to fosterbarna mine, kledd i fargerike, fancy treningsklede, panneband og med motivasjon skriven i panna. Korleis fekk vi dei hit? Korleis greidde vi stimulere til denne treningsgleda som no lyser av dei? Diagnosane som står i mappene deira, er i dag berre med som eit svakt medvit. Tanken på kor stor kraft det ligg i å sigre over hinder og nå ein startstrek får meg til å hente fram ekstra krefter, og dei treng eg for å følgje ungane den-ne dagen når vi veit at det er mil til medaljane.

				Khalil seier han har nytte av dykkartreninga med man-nen min, det å puste rett og roleg. Eg smiler, vi er klare og flyt snart av garde i ei klynge av menneske. Alt er verkeleg mogleg, tenkjer eg.

				For å kunne gi barn med ein tøff start ei god framtid, er medvitet om at gode opplevingar over tid kan reparere eller 

				omdanne informasjonen i ei overaktivert amygdala, (jf. tid-legare), nyttig kunnskap. 

				Miljøskifte, gode opplevingar og stødige vaksne bidreg til at barn får ei ny retning i livet. Endringar kan danne nye mønster i hjernen. Sjølv om tenåra for mange er harde, kan ein kome styrka ut som vaksen. Det er håp i det at hjernen ikkje er ferdig utvikla før ein er omtrent 25 år (Nordanger 2015). 

				Tryggleiken som har vore fråverande dei fyrste leveåra, kan ikkje skapast på nytt, men arra kan bli mindre, og nye opplevingar skaper nye minne. Dr. Howard Bath sin teori om dei tre grunnpilarane i traumebasert omsorg, tryggleik, relasjonsbygging og kjensleregulering er viktig og nyttig kunnskap, (jf. tidlegare.)

				I kvardagen er det mykje fokus på regulering, særleg fyr-ste året. Ein må skape ein god relasjon til barnet, vise at ein er til å stole på og gradvis hjelpe barnet med å forstå og godta ulike kjensler. Det gjeld å halde om og halde av. Det-te krev at ein står støtt som vaksen, og kjenner sine eigne grenser.

				«Arbeidet forutsetter et reflektert forhold til ens eget to-leransevindu – til hva en selv opplever som truende og blir dysregulert av» (Nordanger og Braarud, 2014:536).

				Ein må våge vise kjensler, vere mentalt til stades og vere tydelege vaksne, om det til tider kan bli ubehageleg og ein kjenner seg for streng. Å sette grenser for seg sjølv er òg vesentleg i arbeidet med barn som lir av utviklingstraume. Skal ein greie stå i, må ein ha overskot og vere i balanse.

				«En god hjelper er villig til å gå i seg selv. Ved å tørre å åpne dører til flere rom og integrere flere følelser, kan vi våge en større tilstedeværelse. Vi blir bedre i stand til å finne ut hvor den vi skal hjelpe er, hva den vi skal hjel-pe trenger. Mennesker med tidlige skader i tilknytning trenger å møte levende ansikter med god inntoning, de er nettopp skadet av nøytralitet, eller mangel på innto-ning og omsorg» (Jensen, 2017).

				Sitatet til overlege Jensen gjorde inntrykk fordi eg tidleg såg at det var lite som såra fosterbarna slik som mangel på re-aksjonar og merksemd. Mang ein gong har barna provosert fram kjensleuttrykk hjå oss vaksne. Dei vil ha tydelege til-bakemeldingar, positive som negative. Det å kunne «sense» barnet, og gje klare svar, krev at kommunikasjonsformene er tydelege og direkte. 

				Mangel på trygge rammer har gjort barna skjøre. Lite skal til for å få dei ut av balanse, og i starten må ein vere fast og firkanta, meir enn ein likar, men med ein kjærleg grunntone.

			

		

	
		
			[image: ]
		

		
			
				50

			

		

		
			
				Med vind i håret

			

		

		
			[image: ]
		

		
			
				Førebuing

				Eit svangerskap tek ni månader. Denne tida bruker ein til å førebu seg og gjere seg klar til barnet skal kome. På same måte må ein nytte tida godt før eit nytt medlem skal flytte inn i familien. Ein må skaffe seg oversikt over barnet si his-torie, og kva det ber med seg av dugleikar og utfordringar. Tek ein imot eit barn som skal bli ein del av familien, er det viktig å ha så mykje bakgrunnsmateriale som mogleg.

				Vesentleg for at det skal bli vellukka, er at ein samlar fa-milien og høyrer kva alle har å seie. Vi hadde to tenårings-døtrer då vi starta arbeidet, og måtte samtale om kva dette innebar for oss som grunnfamilie. Etter kvart har jentene våre teke utdanning og etablert seg med eigne familiar, men dei har òg vore delaktige i fosterbarna sine liv heile vegen. Både via felles opplevingar, men òg ved at dei har blitt in-volvert i arbeidet med ungdommane.

				Eit barn som flyttar i fosterheim, har gjerne budd i be-redskapsheim i kortare eller lengre tid, etter å ha flytta frå biologiske foreldre. Plasseringa kan vare frå ein månad til eit år. Den informasjonen beredskapsheimen sit på, er gull verd. I starten blir det lagt opp til mange overføringsmøte, både med og utan barnet. Det blir òg lagt opp til at bered-skapsheimen kjem på besøk til fosterheimen og omvendt. 

				Stabilitet

				Då vi tok imot Khalil frå Afghanistan, tok denne prosessen over eit halvt år. Det kan vere ulike grunnar til at dette dreg ut i tid, men prosessen er lagt opp til barnet sitt beste. Det er viktig at barnet er trygt og klart til å flytte. Og endring av heim kan vere ein «trigger», eller utløysande faktor. Mange fosterbarn har opplevd fleire flyttingar. Opprivande hen-dingar kan ha skapt traume, eller skadar og sår i sjela.

				«Eg er så misunneleg på barn som har budd med dei same vaksne, og i den same gata heile livet», sa Anniken til meg første gongen eg trefte ho. 

				Dette la eg meg på minne, slik at eg hugsa å repetere til henne at no kunne ho slappe av, her skulle ho få vere så lenge ho ville. 

				Ein må ramme inn barnet, trygge det og gi det den stabili-teten det så sårt saknar. Og ein må etter beste evne «de-kode» barnet, og på det viset endre gamle mønster. Det er mogleg, men krev repeterande åtferd og konsekvens. Det siste kan vere slitsamt i ein hektisk kvardag. Og av og til brest ein og blir sliten. Då kan ein finne kvile i Grønskag sitt dikt Stå i vinden:

				Stå i vinden

				Dei gamle fiskehjella står i vinden,

				set sjøbein

				klorar seg fast.

				Tonane i streng …

				Eit påbod om å stå …

				ikkje legga seg ned

				Sjølv om strengen er rusten

				kan han endå bera.

				Det gjeld å vera budd

				om dei gode stundene i livet

				skulle koma tilbake.

				Derfor kan dei stå i vinden.

				(Hans A. Grønskag, 2011)

				Beredskapsheimen, eller plasseringa barnet hadde før det kom i fosterheim, sit på nyttig kunnskap om søvnmønster, kva barnet likar å gjere, kva som gjer barnet glad og kva som utløyser sinne. Kva ulike matvarer likar barnet? Dei vaksne i beredskapsheimen har gjerne notert ned vanar frå barnet sin kvardag. Alt ein kan få vite om barnet frå fagpersonar eller andre som har ein relasjon til det, vil kome til nytte. Om barnet kjem direkte frå biologiske foreldre, sit barne-vernstenesta på nyttig informasjon. Skriv det ned og lagre det ein sikker plass. Kunnskap om barnet si historie vil gjere fosterforeldra betre i stand til å gi barnet det det treng av omsorg og justering når kvardagen kjem.

				Men denne kunnskapen skal ikkje vere din kunnskap aleine. Små drypp kan vere lurt å dele med dei andre i fami-lien, slik at dei betre kan takle situasjonar som oppstår. Eg meiner historia skal vere der som eit bakteppe, men at ein må forsøke å vere open for at barn er i utvikling, og at tryg-ge rammer og varm omsorg raskt kan resultere i endring hjå barn. Vaksne er veldig ulike, ein tilnærmingsstil kan trigge sider ved personlegdomen til eit barn, medan andre barn ikkje ville reagere. Vi må nærme oss barna med undring og nysgjerrigheit, og arbeide med samspelet i familien. Dette vil kunne skape ro og endra åtferd på sikt.

				Er forventninga for sterk kan det farge måten ein be-handlar barnet på. Eg likar å tenke at eg «tuner» meg inn på 

				barnet, lærer det å kjenne, og er lydhøyr i høve barna sine reaksjonar. Ein god intuisjon kjem godt med. Det er ein viktig nøkkel å kunne sanse det som er bortanfor orda. Ein må trene på å vere merksamt til stades og lytte til kva som rører seg i barnet. – Ei hand borti ei lita hand, ein liten dytt i sida, eit smil, det å vise at ein høyrer og ser.

				Khalil frå Kabul

				Då Khalil frå Kabul kom til oss, endra kvardagen vår seg raskt. Når eit barn kjem utan papir, søker opphald, og i tillegg blir sendt i fosterheim, har ein lite å spele på i høve barndom og oppvekst. Då handlar det mest om å gje barnet ein ny plattform og god base. «Her kan du slappe av, her er du trygg. Vi skal hjelpe deg med det du treng lære for å greie deg.» 

				Samtidig var traumekunnskap særs viktig. Det å vite at hendingar i fortida kan plage menneske i ettertid, utløyst av lukter, lydar eller ord. Når mareritta kom, var det viktig å vise omsorg og halde rundt. Eit pledd som låg klart i ein sofa gjorde at barnet kunne sove i stova om det ønskte det. Kvar natt kom mareritta i form av menn med skjegg som skulle hente guten til Taliban. Dei kroppslege reaksjonane med skrik og sveitting løyvde ingen tvil om at dette var angst av det tyngre slaget, påført av å leve i område med 

				krig og vonde minne. Vi brukte dagar og veker på samtalar og gode aktivitetar når han var roleg, og i det såkalla tole-ransevindauget, jf. tidlegare. Når mareritta stod på, var det ikkje anna råd enn å halde rundt og roe ned.

				Eg vart kjend med Khalil via min dåverande arbeidsstad. I møte med ungdommar frå ulike land, var det noko med denne guten som gjorde at vi fekk kontakt. At akkurat han skulle kome til oss var berre tilfeldig. Vi fekk ikkje vite kva han heitte når vi vart spurt om å ta i mot ein ungdom. Men så spinn lagnaden sine trådar. Eg undra meg mang ein gong på korleis ein kunne integrere ungdom med haldningar frå – det som for oss virka som – ei heilt anna tid? At vi sjølv skulle ta imot ein ungdom frå ein anna verdsdel var eit over-raskande tilbod, som vi valde å takke ja til. Over natta blei eit fjell-land langt borte noko nært for heile familien.

				Det tyngste i arbeidet med dette barnet var usikkerhei-ta barnet måtte leve med. Ville det få innvilga opphald i Noreg eller ikkje? Korleis trygge eit barn, der omstenda er så utfordrande? Etter beste evne og i lag med det lokale bar-nevernet, forsøkte vi å hjelpe, i form av arbeid med søkna-der og møte med offentlege kontor. 

				Handling gjev tru. Dei mange turane til den afghan-ske ambassaden i Oslo førte med seg nye erfaringar og mykje glede. På den andre sida var det ein kamp å skaffe pass og dei naudsynte papira som krevst for å få opphald i 

				Noreg. Vi måtte mellom anna betale ein hjelpar, eller såkalla «stråmann», i Kabul for å levere inn identitetsdokument på offentlege kontor der.

				 

				Byråkrati og den afghanske ambassaden

				Å tre inn i møte på den afghanske ambassaden i Oslo var ekstra spanande. Stemninga, språket – alt var nytt. Lukta av den gloheite teen, bileta frå fjell-landsbyar i Afghanistan på veggane. Hus som kara seg oppetter golde fjellsider. Møte med ei ny verd. Dei kalde mønsterflisene på golva.

				Unge vil at ting skal ordne seg raskt, men byråkrati og offentlege organ har sin eigen syklus og rytme. Ting tek tid. Ting tek ofte lang tid. Språkbarrierar seinka òg prosessen. 

				Kjønnsrollemønsteret i dette landet, med ulike krav til jenter og gutar, var i starten eit tilbakevendande tema, men ungdom tilpassar seg raskt nye normer. Heldigvis hadde Khalil ein dyktig verjeperson som hjelpte oss med å få time og audiens på den afghanske ambassaden. Fyrste gongen blei guten møtt med skepsis. Snakka han sant om eigen identitet? Etter kvart som han skaffa seg gyldige papir endra dette seg, og vi utveksla draumar og håp med andre som gjentekne gonger sat på det kjølige venterommet. 

				Den store murvillaen frå 1916 som husar ambassaden, ligg i ei vakker gate i Oslo. Personane vi møtte hadde levd 

				i ventemodus i årevis. Kva skjer med ungdom som har det slik i lange tider? 

				Som i alle slike situasjonar har ein seg sjølv som reiskap. Ein må prøve å vere eit godt medmenneske, lytte og vise at ein forstår og er med på reisa til barnet, ytre og indre sett. Tungrodd byråkrati kan verkeleg tære på tålmodet. Det som kan fungere, er å sjå på nyhende i lag, snakke med andre og få eit vidare perspektiv på sine eigne frustrasjonar. For dette barnet måtte vi velje bort delar av nyhendesen-dingane, då barnet ikkje tålte å sjå bilete frå sitt eige heim-land. «Eg hugsar vi måtte vere veldig lydige», kunne han seie. «Undervisninga var konsentrert rundt pugging og det å lære utanat, ingen refleksjon.»

				Ein kamerat av Khalil sa at dei kunne få slag på ryggen om dei svarte feil. Denne mangelen på skulegang frå heim-landet, og ei oppseding så annleis, gjorde oppgåva særs spe-siell for oss som familie. Fokus på koranvers og matematikk var det skulegangen hadde bestått av, i eit autoritært system der krigen herja. På den andre sida sende eg mang ein gong takk inni meg til dei flotte foreldra som hadde fostra denne fine og hjartegode guten, født og oppvaksen i ein storfa-milie i Kabul. Vi fekk høyre om familiemedlemmar som hadde jobba aktivt for å betre vilkåra for skulebarna på den lokale skulen, med livet som innsats.

				Livsbok frå ei fluktreise og eit liv i eit land langt borte

				For å forstå meir av guten si eiga historie starta vi arbeidet med å lage ei livsbok ut ifrå det han kunne hugse frå fortida si. Kanskje ein aktivitet som – uansett kvar eit barn kjem i frå – kan trygge? Vi skreiv inn årstal, teikna inn personar og klipte ut bilete frå heimlandet vi fann på nettet. Etter at han flytta, spurte han om å få bilete frå åra med oss, som han kunne flette inn i historia si. Arbeidet med boka blei god terapi og gav guten vår eit ønske om å arbeide målretta mot ei god framtid. Han sa sjølv at boka skapte meir orden i kaoset inne i hovudet hans. Flukta og reisa til eit land langt borte hadde danna angst og mørke rom i minnet. Vi måtte hjelpe til med å leite fram hendingar og få han til å hugse, steg for steg. 

				Globus på matbordet

				Ein detalj som fungerte i denne perioden var å plassere ein globus på matbordet. Denne brukte vi som utgangspunkt for samtalar ved måltid og lekser. Vi snakka om land og kulturar og dreia kula rundt. For ein gut som aldri hadde hatt geografi eller landkunne på skulen, opna dette ei ny verd. Blir du skyssa inn i ein bil som tolvåring og sendt til eit land langt borte, er kvar læringsdetalj ei gåve, uttrykte 

				han i ettertid. Men vi måtte leve oss inn i flukta, reisa og levesettet hans for å greie forstå og hjelpe han. 

				Ramadan

				Ramadan var ein ekstra tung periode fyrste året. Når ein lever i eit multikulturelt samfunn, kan ein oppleve å få eit barn frå ein annan kultur, med ein annan religion. Den sterke trua kom særleg til uttrykk i den lange fastemånaden til muslimane, ramadan. Det å faste om dagen, og stå opp for å ete om natta, gjekk ikkje godt ihop med våre regulerte liv, der skule, måltid og trening går etter faste klokkeslett. Det vi hadde øvd på å få innarbeidd, måtte frå dag éin i fas-temånaden Ramadan fråvikast. Vi stilte oss ofte spørsmålet om korleis ungdommen vår skulle greie prestere på dagtid etter netter med lite søvn og seine måltid. I Midtausten og andre delar av verda blir det tidlegare mørkt enn her oppe i nord kor lyset dansar til seint på kveld.

				Undra oss gjorde vi også over at mange unge muslimar ser ut til å velje den strengaste, mest rigide ordninga, sjølv om dei bur i Noreg. Vi sjekka opp nettsider, og fann ut at mange imamar gjekk god for at ein kunne faste frå åtte om morgonen til åtte om kvelden, for best mogleg å kun-ne kombinere ramadan med norsk daglegliv. Likevel vel mange unge å følge lyset i Mekka. Irritabilitet og slappheit 

				kan oppstå, og familien blir sett på nye prøver. Trening og annan terapi som hjelper på traume og andre skader blir sett på vent, då kroppen går på tomgang, utan fast føde.

				Det fine med denne perioden, som kjem kvar vår, er at ein kan meditere og bruke tid på åndeleg fordjuping. Vi forsøkte å tone ned måltida desse periodane. Sjølv har eg lært meg at det kan vere fint å ha ein månad med meir as-ketisk livsførsel for å finne ro og reinsing, ikkje berre fysisk, men òg når det gjeld det mentale.

				For oss nordmenn som har vakse opp i eit demokrati og er lærte opp til å setje spørsmålsteikn ved sanningar, er det ei ny erfaring å møte ungdom som er så prinsippfaste, utan å spørje eller kunne svare på «Kvifor?». «Dette må vi gjere så strengt, det må alle muslimar», kom det kontant. Trua og viljen er sterk og let seg ikkje rokke av å vere i ein annan verdsdel. Desse ungane har med seg bagasje og lærdom frå heimane sine, slik vi sjølve er produkt av oppvekst og opp-seding. Korleis foreine desse to verdsbilda?

				«Om vi kunne se inn i hverandres hjerter og forstått de ulike utfordringene hver og en av oss har, tror jeg vi ville behandlet hverandre mye mer varsomt, med mer kjærlighet, toleranse, tålmodighet og omsorg» (Ukjent).

				Kultur og religion

				Nøkkelen var å forstå det sterke samhaldet og korleis kultur og religion bind menneske saman. Dei store, seine kvelds-møta ein samlast til under og etter Ramadan, er ei felles gle-de og skaper sterke familieband. Det var ei gåve å få oppleve denne kulturen dei åra det varte, men òg vanskeleg å foreine så ulike tankesett. Vi som lærer opp ungdommen vår til å undre seg, stille spørsmål og vege for og imot, møter her ein kultur der dei unge lar seg leie trufast. 

				Samtidig var disiplinen ei gåve når det gjaldt å motivere til skulearbeid og anna. Det kom aldri spørsmål som «Kvi-for det?» Her er det sjølvsagt store variasjonar, og det er lite truleg at alle våre nye landsmenn har denne disiplinen når det gjeld skulearbeid, men ein fellesnemnar, slik eg har lært desse ungdommane å kjenne, er vilje til gjennomføring. For oss var det ei spanande gåve ein periode, og det har gitt oss auka forståing for andre nasjonar sine tankesett og vanar. 

				Etter kvart som denne gode guten vov seg inn i familien vår, blei heile reisa hans, og den hjelpa vi kunne gi han, særs meiningsfull. Vi lærte det norske byråkratiet å kjenne og fekk føle på kor tærande det er for helsa å gå år etter år og vente på avgjerd frå UDI. Men vi såg òg kor mange i sam-funnet vårt som er villige til å hjelpe. Skulen og rådgjevara-ne Khalil møtte, ville alle bidra, og var raske til å ta kontakt. 

				Kanskje er det i motgang ein skjøner kor mykje godvilje det er i samfunnet?

				Mykje visdom bar han – og miljøet han høyrte til – med seg. Slik lærte vi som familie om tankar som utfordra oss. Han hadde ei evne til å nærme seg det heilage som gav ro og kontemplasjon. – Trua på noko meir enn det materielle vi ser. 

				På tvers av tru og oppseding

				Har vi mista noko undervegs i vår moderne kvardag? Noko spirituelt? Ein tankegang som er basert på at alt heng i hop? Diskusjonane i heimen fekk nye nyansar, og sanningar vi var vaksne opp med, vart utfordra. Korleis skulle vi møte denne haldninga om at det finst berre ei sanning? Det var viktig for oss å få fram at sjølv om ikkje alle i Noreg er reli-giøse, har vi ei kyrkje der mange overgangsritual i livet finn stad, og at mange i tillegg finn glede og meining i kunst, musikk, trening, familieliv og i humanistiske ideal som det å vere gode medmenneske. Spørsmålet blei òg: Kva har vi til felles på tvers av kultur og oppseding?

				Fosterforeldre får òg barn med motsette utfordringar. Mangel på grenser kan ha gitt barna låg impulskontroll. Det blir i heilt den andre delen av skalaen. Der det fyrstnemnde barnet var driven av disiplin og tru, kan andre ha vanskar 

				med å halde reglar og innrette seg etter vaksne. Humor er ein nøkkel som ikkje må undervurderast. Får du eit barn eller ungdom til å le, bryt ein isen og dialogen ligg nær. Ein kjem nærare kvarandre og utfordringane kjem i eit anna lys. Ein treng ikkje ta alle kampar, og av og til må ein slakke litt på krava. Ikkje noko er slik ein «ice-breaker» som ein god latter. Det gir nærleik og glede.

				Eg gløymer ikkje den dagen eg skulle ha med to somalis-ke jenter på tur for å snakke om faget utdanningsval. Av og til er det fint å kome seg ut og gå, i staden for å sitte på eit kontor. «No kjøper vi oss ein is i sola», sa eg, «så set vi oss på ein benk og nyt den.» «Hva? Det er ramadan, er ikke du fostermor til en muslimsk gutt?» «Åh, beklagar.» Då lo vi godt alle tre og samtalen blei veldig fin. I vårt nye samfunn må vi kunne le litt med, og litt av kvarandre. Det kjem ein langt med, og det gjer godt. Kvar gong eg møter desse jente-ne smiler vi til kvarandre. Denne nøkkelen lærer oss at livet ikkje alltid treng vere alvor, men at vi kan møtast som men-neske på tvers. Det er meir som bind i hop enn som skil.

				«I love people who make me laugh. I honestly think it’s the thing I like most, to laugh. It cures a multi-tude of ills.»

				Audrey Hepburn

				Merksemd 

				I startfasen er den viktigaste nøkkelen nærleik. Ver inntil barnet, fysisk og mentalt. Barn og ungdom som kjem i fosterheim, treng føreseielege vaksne. Dei har gjerne erfart at dei vaksne ikkje er til å stole på, eller at dei er fråveran-de. Rusmisbruk og sjuke føresette har sett spor, og dei små treng lang tid for å stabilisere seg i ein ny heim. Belastinga med flytting kan tyngje. Det er så lite som skal til for å velte ei sårbar lita sjel. Barn som er frekke og skeptiske, treng å sjå at i denne heimen er dei vaksne til å stole på, ikkje berre med ord, men med handlingar. Avtalar må haldast veldig nøye, særskilt fyrste tida, og ein må vere konsekvent og fast, ispedd kjærleik og varme. Tålmod må til. Relasjonen må byggast stein på stein. Ein må arbeide hardt og målbevisst for å skape tillit og stabilitet. 

				«Lytt til barnet, ver vaken og legg merke til kroppslege reaksjonar», sa ein rådgjevar til meg. «Det er så mange må-tar ein kan lese reaksjonar på. Og så må ein vere tydeleg til stades utan å stresse barnet. I starten må ein òg arbeide for å skape gode relasjonar mellom barnet og alle i den nye familien.»

				Har ein biologiske barn, kan det oppstå sjalusi og rivali-sering. Dette må gå seg til, og ein må vere nøye på at det nye barnet ikkje tek all fokus, men at alle lyttar til – og ser – 

				kvarandre. Menneske i alle aldrar kan kjenne på sjalusi. Trø varleg. Enkelte barn krev svært mykje, og er ekspertar på å hale ut tid for å få det meste til å handle om seg. Dei må lære seg å dele på merksemd, og gradvis flyttar tryggleiken inn i dei små kroppane. Det er som ringar i vatn, eit smil opnar opp for nye smil, og gradvis bygger ein tillit.

				Rutinar og faste måltid

				Rutinar gjev ro og tryggleik. Måltida bør vere til avtalt tid, og det bør poengterast at det er viktig å vere presis. «Kvifor det?», kan barnet spørje om. Ver budd på å bli utfordra, gong etter gong. Og avvist. Men svaret er enkelt: Av re-spekt for andre si tid, og fordi vi er fleire som skal møtast. Dessutan er det enklare å samle familien når alle har eit klokkeslett å navigere etter. Seier ein at det er middag kvar dag klokka fem, vil det gje ei heilt anna ro enn å seie: «Når vi er klar.» 

				Eit av fosterbarna våre, Anniken, sa det så klart: «Eg grei-er ikkje slå meg til ro med svaret ‘snart’, eller ‘kanskje’. Eg må få vite akkurat når og korleis. Då blir eg roleg.» 

				I det faste ligg det omsorg og regulering. Barn som har ein skjør start, vil heile tida leite etter det stabile. Dei pushar grenser, og gjer kva dei kan for å finne fotfeste. Dess meir som er avklart og snakka om, dess betre sjanse for å lukkast. 

				Når det oppstår vanskelege situasjonar, noko det ofte gjer, kan ein vise til kva som er avtalt, og kva regel som gjeld. For sjølv om barnet utfordrar og spelar dei vaksne ut, er det grenser dei vil ha. Dess mindre regulert du er på innsida, dess meir grenser frå andre treng du for å roe ned. Det er her tryggleiken ligg, dei vaksne må vise at dei set på brem-sene. I denne heimen vil alle deg vel.

				Når det gjeld å skape stabilitet og integrering, er måltida ei gylden moglegheit. Eg brukar be alle seie ein ting som har vore bra denne dagen, eller ei utfordring. «Kva var bra på skulen i dag? Kva kunne vore betre?» Det som startar med nøling og «veit ikkje», blir raskt til: «Kan eg starte?» Når ein blir vant til dette, kjem det ofte fram betraktningar som er med på å bygge fellesskap og samhald. Men knirk blir det, barn kan få lyst til å opponere, seie ting som ikkje passar seg rundt bordet. Det er nødvendig å bruke tid på dette, med barnet, undervegs.

				Ein må òg trygge eigne barn om at sjølv om dette barnet opponerer, så har det sine grunnar, og at tålmod er naud-synt, særskilt den fyrste tida. Det er ikkje til å unngå at det vil oppstå konfliktar når ein ny person skal integrerast og få sin plass i ein familie. Men navigerer ein godt og står samla som vaksne, er dette lærdom og kunnskap av stor verdi for fosterbarn, men òg for barn som har vore så heldige å få bu i ein trygg heim heile livet. Vi har erfart at det som i starten 

				var samtalar med motstand og einstavingssvar, utvikla seg til fine kvardagsbetraktningar og gode munnlege øvingar etter kvart. I skulen møter ein ofte ungdom som i for liten grad snakkar med vaksne, dei likar best å ete med mobilen – eller nettbrettet – i handa. Men det skal så lite til for å utvikle språket og gje trening i samtale og dialog. Og det vil ikkje ta lang tid før barnet etterspør samtalane. Vanar veks fort inn i barnesinn, og det er tydeleg at denne kontakten er noko barn generelt likar. Kanskje det trygge ligg i at ting gjentek seg, og at ein veit kva som skal skje? Denne vesle øvinga kan hjelpe barnet til å føle seg meir trygg når ein skal prestere og bidra munnleg i klasserommet. Trening i tale og dialog er nyttig kunnskap. 

				Ein god ide er å sette av tid til å handle og lage mat i lag, gjerne i helgane når ein har betre tid. Men alle kan bidra litt på vanlege kvardagar òg, anten med å dekke bordet eller hakke opp grønsaker. Slik kan ein introdusere ulike matva-rer og kunnskap om kosthald. Mine fosterbarn ler om eg snakkar om blodsukker, fordi dette ligg mitt hjarte nært. Eg trur bestemt at eit stabilt blodsukker er grunnlag for god psyke og fysikk, og at det i lag med god søvn er med på å skape gode kvardagar.

				Berøring

				Å bruke lett berøring er roande. Berre ei hand på ei skulder eller ein liten klem. Trø varsamt med nye barn, alt etter kva dei ber på av minne. Er det mindre barn kan ein bruke rollespel med dokker og bamsar for å få fram kjensler, om barnet har behov for å snakke om det dei har opplevd. I slik leik er det vesentleg at den vesle får vere i fred og gå inn i seg sjølv, for å trygge ei positiv utvikling. Respekten for barnet må vege tyngst, og ein skal vere forsiktig og ikkje presse seg på med spørsmål og betraktningar, om det ikkje fell naturleg.

				Ein må ha respekt for barnet sin integritet, og vise at kjærleiken er utan vilkår og ikkje avhengig av handlingane til guten eller jenta. 

				Hald om og hald av. Det er viktig å seie: «Eg er ikkje einig i det du sa eller gjorde, men eg held av deg likevel», og bruke berøring som stadfesting. 

				Tryggleik

				Fosterbarn kan ha angst for ikkje å vere gode nok og bli sendt ut av fosterheimen. Barnet prøver å imponere og vise kva det kan, for å vise at det er verdt å elske. Det gjer vondt i sjela når barn er så utrygge at dei tviler på eigen verdi. Når 

				barn er ute av toleransevindauget, jf. tidlegare, skal ein òg la barnet vere i fred. 

				Ein kjem ikkje utanom diskusjonar, men når barnet er i ubalanse må ein vente til det har roa seg. Generell grense-setting bør løysast i fredstid, når stemninga er god og det er harmoni i huset. Å ta opp kompliserte spørsmål når barn er i affekt har ingenting for seg, då gjeld det å trygge og trøyste.

				Ikkje med det eg seier

				Ikkje med det eg seier

				eller med det eg gjer,

				heller med det som ordlaust

				syner deg kven eg er,

				ville eg røre varleg 

				og stilt ved din hjartestreng,

				så solstrålane glitra i morgondagen

				over di blome-eng

				(Jan Magnus Bruheim, 1977)

				Å bli høyrd

				Oppleving av samanheng i tilværet er viktig for at ein skal blomstre. Her ligg ein nøkkel til god helse. Om ein kan overføre ei grunnkjensle av glede og meining, kan god ut-vikling skje. 

				I omgrepet samanheng ligg det handterbare, at ein som barn eller vaksen har moglegheit til å påverke eigen situa-sjon, og at barna opplever at deira røyst blir høyrt. Rammer og reglar må ikkje bli så rigide at ein blir fråteken evna til å vekse og påverke eigen oppvekst. 

				Ta barna med på å lage avtalar. Set av tid til å diskutere reglar og rutinar i heimen.

				I slike situasjonar er det avgjerande at skuldrene er senka, og at stemninga er god. Vi har faste møte eller samlingar ein gong i veka, eller kvar fjortande dag. Stunder der vi sa-man snakkar om kva som fungerer bra generelt, og kva vi kan endre på. Er det noko den enkelte i heimen vil ta opp? Det kan vere at eit fosterbarn eller eit anna familiemedlem brukar alt for lang tid i dusjen, til irritasjon for andre. Eller barn som aldri har lært «å gå som ein indianar», slik eg lærte i oppveksten, stille og lett på tå, men at dei heller trampar rundt. 

				Det er viktig å ta omsyn til kvarandre – om alle labbar rundt og støyar, blir det lite fred og harmoni. Heime må 

				ein kunne slappe av og vere seg sjølv. Trygg på at ein vil kvarandre vel og kan stole på kvarandre, sjølv om det er uunngåeleg at det av og til brakar laus. Fysisk og psykisk tryggleik er avgjerande for ei god utvikling, og gjer barnet i stand til å utvikle nye tankar, kjensler og handlingsmønster. Desse møta kan vere korte, det vesentlege er at familien har møtepunkt.

				Barn er heilt avhengige av å kunne delta i positive, sensi-tive samspel med vaksne. Samspel som gir tryggleik og til-knyting. Det er godt å vite at det er håp – sjølv om eit barn er relasjonsskadd og har utviklingstraume – om barna får oppleve god samhandling og faste rammer.

				Ein stabil heim kan gje barn med ein uroleg start nye sjansar. Læring av strategiar for meistring og varme relasjo-nar gir styrke og nye håp.

				Bibliotek og kafear

				Livet må òg kjennast meiningsfullt. I vår tids skjerm- og datatid er fysisk aktivitet, rike opplevingar og gode kvar-dagsrutinar viktigare enn nokon sinne. Antonovsky (2012) skriv at tilværet må vere begripeleg. Vi må gje barn over-sikt og utvide livsrommet deira. Ta barna med på handle-runden, besøk arbeidsplassar om ein har moglegheit til det, og utforsk offentlege møtestader som bibliotek og kafear. 

				Dette vil auke den sosiale kompetansen og gje dei eit vidare perspektiv på tilværet. Som rådgjevar trefte eg ungdom som knapt visste kva foreldra deira arbeidde med. Det er det motsette av å utvide horisonten, slik eg ser det. Men det aller viktigaste er gode kvardagar. Vår mentale helse er nært knytt til at det er ein samanheng i livet, at dagane er begri-pelige, handterlege og meiningsfulle for oss. 

				Men det er ikkje til å legge skjul på at det ofte røyner på når ein har fosterbarn. Ungar som har møtt mykje motgang, har gjerne lært seg overlevingsstrategiar, og kan argumente-re deg i senk, gjerne på sviktande grunnlag. Då er det viktig å ha tru på at miljøskifte kan ha ein verknad på eit sårbart barnesinn, og at god samhandling kan lækje gamle sår. Men tru ikkje at ein slepp unna diskusjonar og krangling. Det som desse situasjonane har lært meg, er at ein aldri må falle for freistinga å spegle uønskt åtferd, sjølv om det kan vere freistande når ein blir møtt med urettvise påstandar. 

				Frå refleks til refleksjon

				Howard Bath (2008) skriv om kor viktig det er å be om unnskyldning om så skjer (jf. tidlegare.) Det er fort gjort å kjenne på lysta til å spegle. Plutseleg er ein mentalt tilbake som ungdom i eit klasserom eller eit friminutt, og får ein spydig replikk midt i fjeset. Gleda ved å svare. «Den satt!» 

				Den harde setninga. Dette kan skje i oppheta diskusjonar. Ein let seg rive med, og den rasjonelle delen av hjernen slår ikkje inn. Sei unnskyld. To ord er viktigare enn alt anna. Dei to orda, takk, når det er naturleg, og unnskyld. Alltid. Her er det lurt å vere føre var og diskutere dette i familien før ein blir fleire, slik at alle i familien er medvitne om dette. 

				Det er viktig at biologiske barn forstår at barn med ei vond fortid kan ha lægre toleransegrense. Det beste er å hal-de seg roleg, og ikkje svare med same mynt. Ein må ta seg tid med biologiske barn slik at dei forstår dette. Og når alt har roa seg, snakkar ein om kva som utløyser sinne, men aldri før stemninga er god.

				Eg trur at om ein får medvit om kva som skjer i hovudet når emosjonane slår inn, vil ein lettare kunne kjenne igjen åtferd. Ein må lære seg til å gå frå refleks til refleksjon. Sjå seg sjølv utanfrå. Korleis responderer eg no? Kva knappar trykkjer fosterbarnet på? Det er vondt å bli avvist, men vi må vere trygge vaksne og stå i det.

				Vanskeleg kan det vere om barnet rosemålar biologiske foreldre, når ein veit kva barnet har opplevd. Men denne lo-jaliteten er sterk, og det er viktig å ikkje gå inn og argumen-tere. Lytt til sårheita, still gode spørsmål og vis at du forstår kor viktig den biologiske familien er for barnet. Sårt er det når barnet si fortviling over biologiske foreldre er stor. Kva kan ein seie? Kor mykje kan ein seie? Det finnes ingen fasit 

				her, men det er viktig å bruke rådgjevarar hos barnevernet, for å få råd og rettleiing. 

				Det er like naturleg at eit barn kan ha ønske om å bu i lag med – eller det motsette, ikkje ha samvær med – biologiske foreldre. Dette kan ein som fosterforelder berre lækje ved å vere ein god omsorgsperson og vise barnet trøyst og om-sorg. Mykje trøyst. Stryk barnet over ryggen, hald det fast, og vis at du er til å stole på.

				Eit planmessig liv

				Ettermiddagar er fulle av aktivitetar, lekser, spel og avslap-ping. På same måte som fleire av desse aktivitetane har sine klokkeslett, bør òg som sagt middagsmåltidet og kveldsma-ten ha si faste tid. Barna vil òg få frigjort tid til ein særs viktig aktivitet – fysisk fostring. Trening styrker barna si nevrologiske utvikling, og gjev dei betre verktøy til å meistre skule og kvardag. Kroppen blir rolegare, og ein blir generelt i betre humør. Eit planmessig liv på kvardagane vil òg gje ungane tid og rom til å kvile mellom aktivitetar.

				«Gjentakingar og god omsorg gjev tryggleik, og kan 

				skape nye mønster i hjernen» (Siegel 2012).

				Barn som treng nye foreldre, har ofte opplevd det motsette. 

				Angst og uro har festa seg fordi dei vaksne har vore ustabile og utrygge. Matvanane kan vere dårlege, søvnrutinar man-glande, og alt har vore planlaust. For ei gåve å kunne gje eit barn ein ny start! Er ein heldig får familien dele fleire år av livet med barnet, og ein kan jobbe for at barnet får struktu-rerte kvardagar fylt med glede, gode matvanar, meistring og humor. Ingen rammer utan mykje humor. Spring etter barnet, leik gøymespel, tull og skøy. Vis barnet at dei vaksne kan ha det kjekt i lag. Glede utløyser endorfinar og gode hormon. Reis i skibakken, besøk symjehallen, ja, om det er ein liten tur i nabolaget kan det vere nok til at ein kan oppleve noko nytt. 

				Og kanskje skal ein ikkje vere så redd om det ikkje går et-ter planen. Ein reiser seg og prøver på nytt neste dag. Livet svingar, og består av nedturar og oppturar. Det ligg mykje lærdom i å løyse konfliktar, eller at ein mislukkast. «Shit happens», som ein seier, men vi forsøker igjen. Vi går alle over ende av og til, men vi må rette oss opp og ta i bruk det vesle ordet «unnskyld».

				Sjø og svaberg

				Sjølve er vi så heldige at vi har svaberg og sjø like i nærlei-ken. Ein dag eg følte vi trong ei god oppleving foreslo eg at vi skulle på piknik. Vi pakka niste og termos. Det var ein 

				fin aprildag med ein mild bris, varme i lufta, og håp om glede og sommar rundt neste sving. August, som då var 14, lurte på kor vi skulle? «Til eit svaberg», svara eg, lattermild. Vi fann ein fin stein med små groper i. Der sette vi oss, la eit kjøkkenhandkle på det skinande svaberget, tok av oss sokkane og dyppa dei vinterkalde føtene i den kjølige sjøen.

				Solstrålane varma i kjakane. Skivene med gulost smaka herleg, og kakaoen glei ned. Så lite, så enkelt, men så fin kvardagsmagi. Det rare er at den utflukta hugsar vi begge best når vi snakkar og tenker tilbake på den våren. – Den fyrste varme vårdagen, kjensla når føtene trefte vassflata. – Det kalde vatnet mot dei vinterfrosne beina. – Smilet i augo til August. – Glede. 

				«Det enkle livet handler ikke om å gi avkall på gleden,

				 men om å finne den» (Byfuglien 2013).

				Gode opplevingar kan danne nye mønster i hjernen. Gjen-tekne hendingar skapar nye band. Ein skriv seg ei ny familie-historie. Ein kan ikkje slette fortida, men ein kan lækje såra. Den daglege omsorga er det viktigaste i barn sine liv. Vi må utfordre og motivere til rørsle og naturleg utfolding. At vi som foreldre kanskje gir opp for tidleg, må vi ha i mente. Det å bli trygg, regulere kjensler, vekse og meistre relasjonar til andre, må utviklast og lærast i samvær med andre. 

				Å jobbe for å få gode samhandlingsmønster er sjølve fundamentet i arbeid med fosterbarn, og her trengst det gode idear. Det er ikkje tvil om at ein kanskje blir avvist om ein foreslår noko for tenåringen, aktivitetar som ikkje fell i smak. Mi erfaring er at då må ein stå i, og ikkje gi opp. Hald fast. Det å ha tru på relasjonsarbeid i tøffe tider er ein viktig nøkkel. Finn og leit fram gleda i dei små tinga, spinn dei inn i kvardagane. Og set ord på det, slik at barnet grad-vis forstår at dei har meir tryggleik og glede i liva sine enn dei kanskje anar.

				«Vi trenger foreldre, fosterforeldre og fagpersoner som kan fortsette å være ‘vanlig’ omsorgsfulle når barnet blir tenåring og avviser igjen og igjen. Vi ‘abdiserer’ for tid-lig» (Nordanger, 2015).

				Traume etter flukt frå Taliban

				Mange fosterbarn har traume, eller psykologiske sår av ulike slag. 

				Khalil, som hadde opplevd krig, brukte månadar på å bli trygg. Kvar kveld måtte han roast ned på ny. Igjen og igjen. Han måtte få sove i stova dei fyrste månadane med lys rundt, alt var skummelt når natta kom. «Ville Taliban kome og ta han?» Det tok lang tid før mareritta gjekk over. Men 

				det er håp i rolege omgjevnadar. Ein må ha tru og forsøke roe så godt ein kan. Når lysstrålane kom inn om morgonen, og regnet piska mot rutene, som det gjer her i vest til tider, fann vi han under pledd i eit hjørne med bamsar og mjuke puter. Berre lyset kom, senka pulsen seg. 

				Eit anna traume dette barnet hadde, var at han alltid var redd for at vi mangla visse matvarer. Fyrst måtte vi kjøpe mykje bananar, neste veke var det biff, veka etter var det andre matsortar. Kvar dag starta med: «Har vi den og den maten?» I starten skjønte eg ikkje kva dette var, men etter kvart forstod eg at krigen og flukta hadde gitt han angst for å gå tom for mat og vatn, og ting fall meir på plass. Eg let meg ikkje lenger irritere over maset, men kjøpte inn det han spurte etter, med innleving og velvilje. Han blei fort lei dei ulike matvarene, så eg måtte opne skapdørene for å vise han at dei inneheldt mat av ulikt slag.

				Etter månadar på flukt var han utsliten av dagar med minimalt føde og lite vatn. Vi fekk hjarteskjerande historier om eldre menn som døydde i traileren dei sat i ved grensa til Iran, fordi det var for lite tilgang til vatn. Dei yngste greidde seg betre. Det er viktig å ha kunnskap om – og kunne kjen-ne igjen – signala på traume. Gull verd når motbakkane kjem og ein skal takle uvante situasjonar.

				I traumebevisst omsorg må vi vaksne vere tydelege og varme. Og det å jobbe med regulering av kjensler er eit 

				stykke arbeid. Foreldra skal hjelpe barnet med dette dei fyrste leveåra. Dess meir ro og omsorg det er rundt barn, dess betre, slik at dei lærer å regulere impulsar og kjensler. Fornufta skal slå inn og kontrollere amygdala, den vesle erta som får oss til å reagere på autopilot og impuls. For barn med sår i sjela er den gode historia, og det å ha vaksne ein kan stole på, fundamentalt. «Er du der for meg når det røy-ner på», står skrive i andletet. «Kan eg stole på at du passar på meg når eg er redd, uansett kva eg har sagt eller gjort? Kan eg vere trygg her?»

				Fosterforeldre bør ha tenkt gjennom eigne sår og reak-sjonsmønster. Ein må vere trygg, og ha tru på at ein kan re-spondere til barnets beste. Dette kan ikkje nemnast for ofte. Kvaliteten på samhandlinga mellom dei vaksne og barnet er avgjerande for om barnet endrar seg i positiv retning. 

				Ofte vil det røyne på, og ein tenker at ein ikkje kan greie å stå i det. Men frisk luft og trening kan løyse frustrasjon for både dei vaksne og ungane. Og så må ein raskt innarbei-de rutinar for gode søvnmønster. Utan søvn fungerer lite. Dette ser ein så klart om ein arbeider i skulen. I dag er det ikkje uvanleg at mange barn brukar skjerm til dei legg seg, og slit med å få sove. «Eg låg til klokka var tre i natt før eg sovna», høyrte eg ofte i samtalar med barn og unge i tida mi som rådgjevar. Korleis kan ein då arbeide godt på skulen, og regulere kjensler?

				For Khalil var håpet heilande. Håpet om ei ny framtid i «vårt vesle land» med godkjende papir, utan redsel for for-følging og farar rundt kvar sving.

				Barnevernet sitt arbeid i saka hans har steg for steg gitt Khalil trua på at det trygge tilværet finst.

				17. mai med smell

				Vi var på 17. maifeiring hjå familie, heime i Øvre Årdal i Sogn. Khalil, som var 17 år på den tida, sov godt då salut-tane starta klokka seks presis om morgonen. Sidan det er høge, majestetiske fjell der, small og dundra det veldig. For oss som er frå staden, er dette noko vi veit skjer kvar 17. mai, og gjev oss berre gode assosiasjonar. Men for denne gu-ten blei det traumatisk. Han kom springande inn på kjøk-kenet i underbuksa, sveitt og drivande kvit i andletet. «Er det krig?» skreik han. «Vi må kome oss ut!» 

				Der sat vi i bunadar. Det var eit nydeleg vestlandsk vårver, med lysegrønt lauv i bakkane. Stemninga var god, med forventning om ein fin 17. maifrukost som mor mi, Lillian, tradisjonen tru, så staseleg serverer. Forferda trøysta vi så godt vi kunne. Heldigvis fekk vi roa han fort, og for-klart kva som skapte lyden og dundringa utanfor.

				Men det gav oss ein lærepenge: Å vere føre var i større grad. Er ein oppvaksen i krig, skal det lite til for å vekke 

				vonde minne og attskape traumatiske hendingar. Utdrag av slike episodar kan ein godt løfte fram i møte der det er na-turleg. Det er døme på korleis trauma formar oss, og seier noko om kva fosterbarn kan slite med.

				Leggetider

				Faste leggetider er eit absolutt for å få gode søvnvanar. Regelmessige klokkeslett og ritual. Det er om å gjere å repetere til det keisame for å få barnet inn i gode rutinar. Ein må vere konsekvent og uthaldande. 

				Med fosterbarn har eg merka at gir eg slakk ein kveld, er forventninga klar, då skal det bli slik neste kveld òg. Dette har lært oss at vi må halde fast og laga firkanta reglar, særleg i starten.

				Høgtlesing er roande fram til dei blir ungdommar og føretrekk å lese sjølve. Det er fint å ha ei roleg stund i lag om kvelden ved å dele ei historie. Lydbøker er òg bra. Lærerikt og søvndyssande. Og herleg om ein som vaksen er sliten sjølv. 

				Det tek nokre veker før ein ven seg til nye vanar, men det går fort automatikk i det. Og det løner seg på sikt. Rituala gjer òg at det blir lettare for andre vaksne å ta over – ved avlasting.

				Hopp og sprett

				Men det er aktiviteten om dagen som avgjer nattesøvnen. Energien som barn har, må ikkje døyvast ned med for my-kje skjerm, men dei må utfalde seg fysisk. Hoppe og sprette og vere barn. Ein veks, og ideelt sett er det så mykje spanan-de ein kan vise barn i nærmiljøet, sidan dei er nye i livet og har mykje å oppdage. Men barnet må få vere seg sjølv, det hjelper lite å tvinge på dei eigne interesser.

				Og alt det kjekke ein kan finne på når ein er ute og går! Ein kan ha musikk på øyro og berre traske av garde. Kon-kurransar kan vere inspirerande. «Kor mange fuglar såg vi på turen?» «Såg vi ørn?» «Skal vi gå til ein butikk og handle noko godt til dei andre i familien?» 

				Ulike «appar» som viser kilometeravstand motiverer til rørsle. «Kor langt gjekk – eller jogga – vi sist veke, kan vi greie ein lengre distanse denne veka?»

				Gje barnet medråderett, la det foreslå målet for turen og kor ein skal snu. Vis at du sjølv elskar rørsle. Felles aktivitet, felles glede.

				Lag små lommer av magi og bland det med omsorg og kjærleik. La barnet blir kapsla inn med vissa om at dei er elska, som bølgjer av varme.

				– Ja, hvad var kjærligheten?

				En vind som suser i roserne,

				nei,

				en gul morild i blodet. –

				(Knut Hamsun 1898 )

				Nøkkelen når det gjeld trygging er å halde om og halde av. Lat barnet eller ungdommen kjenne seg elska og halden av. Ram inn livet til barnet, og ver den klippa det treng. Særskilt dei fyrste månadane er det viktig å vere ein bauta, men iblanda eventyr og kvardagsmagi. Ta med brød for å mate endene. Stopp for å kjøpe ein is. Sjå etter treartar i skogen. På byvandring er det fint å motivere ungane til å pugge gatenamn og snakke om inntrykka når familien kjem heim. Gå og spring i intervall, stopp og prat litt undervegs. Motstanden kan kome, men små glimt av glede er styrkan-de uansett.

				Vi har òg hatt mykje glede av å melde oss på løp. Gate-løp eller i terreng. Eller den gongen vi reiste til Nice i Frankrike og oppdaga at det var sett av dagar til triat-lon. Ei eldre kvinne kom i mål ein time etter dei andre, men for ein jubel og begeistra heiarop ho blei møtt med. – Sigeren i å ha gjennomført. 

				Fosterjenta vår, Anniken, starta å springe om morgonen, inspirert av gleda rundt arrangementet og alle som deltok i alle aldrar. 

				Den ekstra turen om ettermiddagen blir meir motiveran-de om ein har ei reise eller eit mål i sikte. Jubelen under løpa og alle menneska ein møter skaper felles, glederike opple-vingar. Nye mål er nådd, nye positive minner er skapt.

				Og så må vi må ut og gå fleire i lag, store og små, på van-lege kvardagar, utan at det skal resultere i noko anna enn den turen denne dagen. La det skine gjennom at dette gir glede for deg sjølv òg. Tren på å framkalle kjensla, snart blir den reell. Ta på regnklede og støvlar, og trass veret. Her vi bur, langt vest, har vi mange regndagar kvart år. Då er det ekstra viktig at ein har regnklede med fine fargar til skifte og inspirasjon. Ungar elskar sølepyttar. Plasking og hopping er moro, og gir fristunder av fryd.

				Det skal så lite til for å skape magi. Samstundes får ein påfyll i form av energi og betre søvn. Til små barn har eg alltid eit vers på lur. Diktet «Regn» av Sigbjørn Obstfelder er gammalt, men fungerer alltid.

				En er en,og to er to –vi hopper i vann,vi triller i sand.

				Sikk, sakk,vi drypper på tak,tikk, takk,det regner i dag.Regn, regn,regn, regn,øsende regn,pøsende regn,regn, regn,regn, regn,deilig og vått,deilig og rått!En er en,og to er to –vi hopper i vann,vi triller i sand.Sikk, sakk,vi drypper på tak,tikk, takk,det regner i dag.

				(Sigbjørn Obstfelder, 1893)

				Kapittel 5

				Små historier

			

		

	
		
			[image: ]
		

		
			
			

		

	
		
			[image: ]
		

		
			
				89

			

		

		
			
				5 – Små historier

			

		

		
			[image: ]
		

		
			[image: ]
		

		
			
				Meistringsbok, anoreksi og eit skip som sank i irskesjøen

				Ei hemmeleg bok for deg og barnet er ein god ide. Noter ned ting som har skjedd i løpet av veka, og les det ved sen-getid. Boka kan ha fast plass ved senga, klar til neste kvelds-stund. Gode stunder ved legging er tryggande, skaper gode relasjonar og reparerer vonde kjensler. 

				Eg kallar den ei meistringsbok. Kvar kveld etter lesing skriv vi ned tre ting som har gått bra i løpet av dagen. Av og til berre snakkar vi. Det kan vere så enkelt som at bar-net seier: «I dag åt eg vitamina mine med glede.» Eller vi vaksne: «Du var rask med å ta fram leksene etter skulen, så bra!» Forelderen kan òg dele ting frå eigen arbeidsdag. Vi tek gjerne annakvar setning. Dette framkallar glede og lat-ter, men òg såre kjensler som det kan vere fint å snakke om.

				Mot slutten av veka går vi gjennom alt det gode som har skjedd. Vi leitar med «lys og lykte» og finn det positive 

				om barnet ikkje greier hugse, men vi må òg våge ta tak i det såre. Og i det såre ligg det utfordringar. Etter det som har gått bra, nemner vi to ting kvar som har vore vanske-lege. Personleg synes eg dette er det tyngste, å møte sorga til barn når ein ikkje kan svare slik ein helst vil. Sorga ber ofte på historier om biologiske foreldre. Der nokre barn tek avstand, har andre barn eit ynskje om å vende tilbake til heimen dei måtte forlate. 

				Kva skal du svare eit barn som saknar den biologiske familien sin og har håp om å få vere med og bu med denne, når dette er umogleg? I samtalen ligg det håp, trur eg. Forsoning med at dette er eit ynskje som kanskje aldri blir oppfylt, eller at prosessen vil ta lang tid. 

				Rus og psykiske vanskar heng i hop, og som fosterfor-elder må ein leve med at dei biologiske foreldra ein dag kan starte prosessen med å få barna tilbake, og at dei har gitt ungane eit håp om dette. Som omsorgspersonar er det viktig at vi er opne for å snakke med barna på ein god måte om vanskelege emne. Vere der, lytte og vise at vi bryr oss om dei, og lèt dei ha tankane og kjenslene sine. Fortida er som den er, og kan ikkje endrast, men vi kan jobbe i lag for ei lysare framtid. Det å kunne legge ting bak seg, godta og gå vidare, har stor kraft. Vi må trene barna til å tenke takk-semd, utan å gå i offerrolla. Fokuset må vere framover – på kva vi saman kan få til.

				Psykiater Anne-Lise Løvlie Schibbye (2002) skriv at når fagpersonen er emosjonelt tilgjengeleg, blir det lettare for klienten å stå opp mot smerte og angst. Fagpersonen blir ein trygg base, autentisk til stades i eigenperspektivet, noko som vil seie å stå støtt i seg sjølv. Dette kan overførast til å vere fosterforelder. Det å vere i kontakt med eigne kjensler er sjølve fundamentet for å takle utfordringane i ein hektisk kvardag. 

				Ein må kunne kjenne igjen og forstå kjensler, og vite kor-leis ein skal møte dei. Og ein bør kunne sette ord på tankar. Nettopp dette ser ut til å vere vanskeleg for mange barn. Ulike kjensleuttrykk kan skape angst og usikkerheit. Raseri-utbrot og frustrasjon kjem ofte ut feil. Barnet evnar ikkje kjenne igjen, eller regulere kjensler. 

				Ein kollega eg trefte på ei familiesamling sa det så bra: «Om ein kan seie ‘No er eg trist, og då får eg ei sår kjensle inni meg’, eller ‘Av og til når eg er sint er det som ein raud hund bjeffar i meg’, kan det bli meir begripeleg for barnet.» Dette kan òg vere metodar som kan hjelpe barn til å sette ord på eigne kjensler.

				Eg har tru på den gode historia. Kanskje kan ein bruke si eiga familiehistorie? Ein kan fortelje noko ein sjølv har opp-levd som sårt, og slik trene opp innleving og medkjensle. Å bruke historier som har noko til felles med fosterbarnet sitt, kan opne opp.

				Ein stormfull morgon i 1942

				Eg bruker fortelje om bestemora mi, Anna, som blei alei-ne med to barn då skipet som bestefaren min, Malvin Johannes, var på, blei torpedert under den andre verdskrigen.Korleis endra det livet til dei som var igjen? Fostersonen vår, August, sa til meg: «Ikkje tenk på det, tenk på noko fint du, Siv, men eg blir glad om du fortel meir. Kva skjedde?»

				Då fortel eg om skipet som segla ut frå Halifax i Canada mot Irland ein stormfull morgon, den 12. januar, 1942, og blei treft av to torpedoar 600 mil vest av Irland. Båten var ikkje berre lasta med maskinutstyr og fly til dei allierte styrkane, men òg med kokosnøtter, sidan dei hadde segla heilt frå Bombay. Bestemor mi, som var på den andre sida av Atlanterhavet, fortalte meg at ho vakna på tidspunktet båten vart torpedert, som om ei hand strauk ho over fjeset. I det minuttet det store skipet sokk, blei farmora mi enke. Far min, Meidel Arthur, som då var fire år, og den litt eldre halvsystera hans, Lillian Evelyn, miste i den augneblinken far sin. Det høyrer med til historia at av dei førti personane som var om bord – seks av dei var britiske turistar – overlev-de to: ein svenske og ein danske på delar av det eine flyvra-ket. Dei vart funne tre veker seinare av ein britisk fiskebåt, drivande i sjøen. Kva gjorde at dei overlevde? Kva levde dei av? Korleis skaffa dei seg vatn?

			

		

	
		
			[image: ]
		

		
			
				93

			

		

		
			
				5 – Små historier

			

		

		
			[image: ]
		

		
			[image: ]
		

		
			
				Augo til barna vitnar om at dei likar å leve seg inn i det eg fortel. Små historier gjer inntrykk, og kan hjelpe dei unge i den forstand at dei ikkje er aleine om å ha triste kjensler. Vi må alle tidvis leve med sakn. Å dele historier kan lette, sam-tidig som det kan bidra til å utvikle empati og innleving. «Fortel meir!» bruker dei seie. Kan vi bruke eigne erfaringar i større grad? Kan vi lage historier av våre liv og dele dei vidare? Eller kan dikt lesast, eller syngast til barn, som små historier?

				Bestemor mi fann trøyst i eit engelsk dikt av poeten Robert Burns då bestefar min forsvann på havet: 

				Ei raud, raud rose er ho lik,

				som ut i juni skein,

				mi kjærast, ho er lik ein song

				som tonar klar og rein.

				Så kjær er du min vakre ven,

				slik rår du alt mitt sinn,

				at eg skal elska deg endå 

				til alle hav kverv inn.

					 –>

				Til alle hav kverv inn, min ven,

				og alle berga brenn,

				så lenge skal eg elska deg

				som tid og sandkorn renn.

				Og far vel, du ei lita stund

				far vel du eg har kjær,

				og eg skal kome att, om så

				ti tusen mil frå her

				(Robert Burns, 1794, omsett av Hartvig Kiran, 1959)

				Verktøypakka «Psykologisk førstehjelpskrin» av Solfrid Rak-nes er eit nyttig hjelpemiddel. Det å sette fargar på kjensler, og lære seg til å snakke om dei, er god trening. Seinare kan ein fargelegge historier med høvelege ord, og barna vil let-tare forstå bodskapen.

				Personleg synest eg det er fint å starte med det positive, fordi det er så lett å snakke om alt som er feil. Eg har tru på at vi løfter fram fleire positive hendingar for å endre fastlåste tankebanar. Dette er ein viktig nøkkel. Om ein greier samle fa-milien til ein samtale rundt bordet, kan fine stunder oppstå. Blir dette vanskeleg kan ein ta det med eitt og eitt barn, ved leggetid. Slike samtalar er uansett positive og bidreg til gode relasjonar og samhald. Travle dagar kan gjere at ein ikkje 

				finn tid, men etablerer ein vanen blir det eit mønster. Då hugsar ein på det om ein pussar tenner eller sit ved senga. 

				Entusiasme er ein viktig nøkkel. Ver merksam og interes-sert når barnet vil fortelje, om lite og stort. Vis med kropp og stemme at det barnet seier er viktig. Små augneblinkar der ein er heilt tilstades, gjer godt.

				Etter kvart lærer ein barna og miljøet deira betre å kjen-ne, og har fleire emne å spele på i samtalar. Skriveboka der ein noterer og skriv ned små hendingar, kan òg få oss til å hugse. – Vår eiga vesle bok. 

				Eg har, som sagt, i periodar skrive ned det vi har snakka om, og mine refleksjonar kring det. Tankane er fine å ta fram att seinare, for å sjå utvikling over tid. 

				«Hugsar du kor lei deg du var fordi Anne var slik og slik mot deg? Det hjelpte at du endra deg litt, du òg.» 

				Vi må alle trene på å bli litt betre. – Kvar dag. 

				Anoreksi og napoleonskaker

				Nokre barn sit med telefonen eller nettbrettet ved måltida.Stopp det. Sjølv hadde eg ein periode lidinga anoreksi, ano-rexia nervosa, i ungdommen, og ville helst ete aleine. Eg hadde lenge trena mykje og ete lite, med ein fiks ide om at feitt var usunt. På Haukeland universitetssjukehus, der vi budde i det vi kalla «Det vesle huset i hagen», kom eg under 

				vengene til ein annan pasient, ei herleg, godt vaksen dame frå Hardanger, Gerd. «Et med oss, Siv. Snakk med oss», sa ho. Hennar nærvær og haldning var med på å gjere meg frisk. Samhaldet rundt bordet i det kvite, vesle huset i hagen på sjukehusområdet i Bergen var lækjande, og lærte meg at vi alle kan bidra med vårt til å skape gode stemningar.

				For å dele historier om kor gale det kan gå, har eg for-talt ungdommane våre at synet av visse typar kaker enno kan få meg uvel. Fleire av dei eg låg på rom med, gumla napoleonskaker om natta, for så å brekke seg etterpå. Lyden av nattbordsskuffer som for opp, godlydane i det dei naut kakene før lukta av spy på badet tok over. Tassande føter i tynne nattkjolar på veg tilbake til sengene. Kaker på kondi-tori vel eg sjeldan – minna ligg lagra i hjernen.

				Historiene kan kanskje bidra til å forstå at vi alle har vonde erfaringar og bagasje? Men at mykje kan reparerast om ein finn nye spor og kunnskap?

				Det er vondt å kjenne på den sorga eit barn kan føle, kjensla av å ha blitt forlate fordi foreldra ikkje var i stand til – eller av ulike årsaker ikkje kunne – ta seg av barnet. Men ein må ha tru på at god samhandling vil kunne lækje sår. Det som er øydelagt i tidlige relasjonar, kan heilast i nye. Det handlar ofte om å finne den gode historia, bruke humor og vidd og fortelje til ungane blir store i augo. Det skal ikkje så mykje til. 

				Mannen min har vakse opp på gard og har eit utal his-torier på lur om den kreative kua «Svartekari», som gjorde mykje rart i bygda Bremanger som han kom frå. Han fortel òg om sauer som stakk av, og ugagn dei fann på som barn. Desse historiene er som tekne ut av Emil i Lønneberget, og augo til barna blir som tinntallerkar når dei høyrer han fortelje.

				Historier, eventyr eller songar – om dei er dikta eller levd – er med på å utvikle fantasi og mjuke sinn. Litt kvar dag.

				Mors gode råd

				Og ikkje putt

				erter i nasen

				mens eg er borte!

				sa mor vår og gjekk

				Det hadde vi aldri 

				tenkt på før, så

				det gjorde vi

				(Marit Tusvik, 1984)

				Med kabriolet på rivieraen

				Min lidenskap for kabrioletar har med fart og rørsle å gjere. Vinden i håret, og lukta av salt når ein køyrer nær havet. Det er ingenting som skaper slik glede den fyrste vårdagen som når vi rullar ned kalesja, og vinden tek tak. – «Juhu». Ungane og dei vaksne jublar, sjølv ein liten tur til Rema blir brått eit eventyr. Eventyr og magi i trygge rammer. Kabrioletturen den dagen Khalil fekk passet sitt i posten, var lett som bomull, ei forløysing. Den dagen er blitt ein dag eg vil hugse for alltid. Ellevill begeistring. Gjennom-brot. Bilturen heim. Lett som fløyel.

				Men ein vanleg dag, i ei vanleg veke, kan òg få fram gle-da. Lik det å jogge på skogsvegar, sykle i ein by eller spele fotball på eirgrøne fotballbaner, så er det driven og farten som set i gang blodsirkulasjonen og frigjer endorfinar. I ein open bil er det lyset og luktene, i skogen eller ved sjøen. Små 

				magiske augneblinkar. Som Andre Brink, ein av Sør-Afrikas mest kjende forfattarar så fint ordla seg i eit intervju:

				«… Målet er å strekke ut ei hand til et annet mennes-ke. Men en virkelig kontakt kan bare knyttes i øyeblikk. Disse øyeblikkene er fulle av nåde, det er de som gjør livet verdt å leve»

				(Andre Brink).

				Khalil var med oss på kryss og tvers i Sør-Frankrike ein sommar. Høgt opp i fjellsidene fann vi små landsbyar med minnesmerke over store slag frå den andre verdskrigen. Stansa vi kabrioleten for å lese på dei høgreiste steinane, reiv den nydelege lavendellukta oss i nasen. Når den gylne kveldssola gjekk ned i havet på rivieraen og bårene braut mot steinane, var det ei ekte velsigning. Ei kjensle av å vere heilt til stades.

				Sukker og kosthald

				Vi sat på ein buss på veg heim etter ein fin vinterferie i Bergen. Stuping og svømming på AdO arena, det flotte bas-senganlegget i Bergen, tileigna olympiasymjaren Alexander Dale Oen, som døydde så brått og tragisk. Det flotte kunn-skaps- og vitensenteret for barn og vaksne, VilVite, som ligg 

				midt i Bergen sentrum, med spanande, interaktive øvingar i matematikk, naturvitskap og teknologi, hadde vi òg be-søkt.

				August var fylt av nye opplevingar og hadde fått kjøpt seg ein pakke med seks MellomBar-sjokoladar. I min naivitet tenkte eg at desse ville vare ei stund, men så kommenterte ei dame ved sida av oss på bussen: «Det var mange måltid på ein gong.» Alle sjokoladane var slukt. Sjokkert starta eg å forklare både sukker- og kalorimengda i det poden hadde fått i seg, men det prella av som vatn på gåsa. «Det er irrite-rande at du er så opptatt av mat og trening», sa August. Eg trong ein ny strategi. Raskt. Det første eg måtte bestemme meg for var å vere tydeleg og bestemt i kva som var tillate til mellommåltid. Eg merka meg at på reiser var det heile tida spørsmål etter kjeks, juice og brus undervegs. Om eg rekna ut sukkermengda guten ville fått i seg om eg hadde sagt ja, hadde blodsukkeret fare til himmels. Korleis regulere dette suget?

				Når ein veit at barn og unge som er urolege kan få ei for-verring når dei får i seg tomme kaloriar og sukker, må ein vere bestemt, eller avtale i forkant av reiser og bursdagar for å regulere inntaket. Faste måltid fyller opp energilagra, slik at suget minskar.

				Kunsten å kunne forhandle på ein god måte er ein viktig nøkkel til å lukkast i å endre livsstil, og sakte skape gode 

				vanar. Planlegg samtalane inni deg, tenk ut motsvar ut ifrå din kjennskap til barnet, og sjå til at barnet er roleg og i godt humør når emna skal takast opp. Er det utanfor det så-kalla toleransevindauget er det nyttelaust. Å starte diskusjo-nen undervegs på ei reise er heller ikkje tilrådeleg. Rigiditet tener ein lite på. Då kan det fort bli slik at barnet får mykje motstand i seg, og bryr seg lite så snart den vaksne er ute av syne. Gå gjennom reiser og situasjonar som avvik frå kvar-dagen i god tid på førehand. Det gjev absolutt best resultat. Men ein må trø varsamt, og ikkje misbruke peikefingeren.

				Korleis få eit større medvit kring kosthald og helse blant barn og ungdom? Er det endå ei oppgåve skulen skal løyse, eller kan vi som foreldre greie jobben? Det er så lett å tenke at i dag er det helg, og så er det besøk, og brått har det blitt mange dagar og kveldar med påfyll av såkalla tomme kalo-riar, utan nemneverdig vitamin eller nødvendige byggestoff.

				Ungar likar å kose seg når dei ser tv, spelar PlayStation eller andre digitale verktøy. Er det mogleg å lure inn litt sunnare snacks? Kan vi få dei til å sette pris på smoothies, eller vaflar med grovt mjøl blanda med mørk sjokolade?

				Vanar kan endrast. Berit Nordstrand skriv om korleis ein kreativt kan få sunnare næringsinnhald i det som er nyting. Ho viser til små justeringar som gjer godt, både for aktivi-

				tetsnivå, humør og energi. Ein blir ikkje så stinn i magen, og blodsukkeret held seg stabilt i større grad. Ein blir heller ikkje svolten så fort, slik at både tenner og munnhelse held seg betre. 

				Mykje god forsking er gjort på området kosthald, fysisk fostring og helse dei siste åra. Moderat endring skal til før ein merkar framgang. Ein halvtimes gå- eller løpetur endrar raskt stemning og humør i både liten og stor kropp. Punkt ein er å få barnet til å gå på føtene til skulen så langt dette er mogleg, om avstanden ikkje er for lang. Denne morgon-turen meiner eg vil gje ei heilt anna ro når ein kjem fram, sidan skuledagane er fylte med mykje stillesitting. Bilkøa-ne utanfor skulane er lange – foreldre og føresette har det travelt og skyssar ungane, sjølv om dei teoretisk sett kunne gått eller sykla.

				Forskinga er eintydig på at å gå er bra for det meste, men sjølvsagt er det barn som av ulike grunnar må følgjast eller køyrast, livet er ikkje svartkvitt. 

				Fysisk aktivitet

				I dagens samfunn er mange barn prega av for mykje skjerm-bruk og passive liv. Har ein fosterbarn, kan det vere at bar-net har ulike diagnosar, eller generell uro. Fysisk fostring gir betre konsentrasjonsevne.

				«Fordelen med fysisk aktivitet er at den fører til varige strukturelle endringer i viktige hjerneområder som er affisert ved ADHD, slik som den prefrontale korteks, basalgangliene og lillehjernen» (Hjelle 2018:157). 

				All klinisk erfaring ved vitskaplege studiar viser at fysisk aktivitet gjev betre impulskontroll, og at barn og unge blir rolegare. Den prefrontale korteks er sentrum for vurdering, dømmekraft, planlegging og andre administrative oppgå-ver. Basalgangliene, eit komplekst nettverk i hjernen, har blant anna med planlegging av viljestyrte rørsler og kontroll av kognitive og affektive funksjonar, med andre ord regu-lering av kjensler. (Tidsskrift for Den norske legeforening 2010)

				Det kan diverre vere ein kamp i dag å skulle finne ei erstatning for skjerm og dataspel. Men her gjeld det å bruke list og forsøke få ungane med på fellesaktivitetar som sym-jing, dans, fotball eller anna, fordi det ikkje berre gagnar den fysiske helsa, men bidreg til eit meir harmonisk liv og ei sunn emosjonell utvikling for barn og unge.

				Den sosiale treninga ein får i idrettsforum, er òg gull verd. Ein lærer å innrette seg etter andre og deler sorger og gleder. I vårt fragmenterte samfunn er det å vere del av eit team ein god ballast å ha med seg. Som fostermor likar eg å vere med på fotballtreningar. Vi gjer noko i lag, eg får innblikk i barnet si verd, og vi har mykje å snakke om etter 

				treninga. Det avheng sjølvsagt at eg følgjer med, og legg merke til ting som skjer på bana. Og så er det noko med stemninga. Sportsgleda, lagånda og samhaldet. I hallen vår er vi så heldige at det er ei løpebane ved sida av fotballbana. Denne kan nyttast til eigentrening medan barna spelar fot-ball. – Vinn-vinn-situasjon. 

				Og så ser ein så tydeleg kor godt det gjer når barnet – sveitt og glad – er ferdig på trening, dusjar og stuper i seng. Det er slike kveldar ein ikkje kan få mange nok av. I ein hall eller på ein sportsarena er det fart og felles in-teresser. Særleg på kampane kjem kjenslene fram. Ein ler og grin, blir sinna og syng, heile registeret kjem fram. Ein er del av eit større fellesskap der det er trenarar og vaksne rundt som vil ein vel, og ein kan stole på. 

				«En god latter, følelsen av tilhørighet og omsorg er 

				verdens beste hjernemedisin» (Nordstrand 2018:263).

				Når desse ungane kjem på skulen, har dei alltid nokon dei kjenner, eller veit kven er, fordi dei trenar i lag. Dette er vik-tig i høve den sosiale læringa og kjensla av meistring. Eg har òg lagt merke til at treningane for dei minste er meir leike-orientert og mindre konkurranseprega enn det var for nokre år tilbake. For meg ser det ut til at ein jobbar aktivt med å ut-vikle spelegleda og lysta til å trene i større grad enn tidlegare.

				Det har kome ein del kritikk mot at fotball og annan idrett er for målretta og elitestyrt, men det er ikkje mitt inntrykk. Tvert om. Ungane kosar seg, og trenarane ser ut til å ha kunnskap nok til å la dei få vere barn, sjølv om dei arbeider målretta. Og så er det gleda som kjem fram, smilet i auga til ungane når nokon scorar, hyla på bana og latteren. Er denne fellesskapen noko vi har for lite av i vårt samfunn? 

				Gleda må dyrkast. Ein må mane den fram og lære barna å søke rørsle og samspel. Gode endorfinar blir som bobler i blodet når kroppen fungerer. Raust spreier den seg, og får barn til å blomstre.

				«En dag uten latter er en bortkastet dag» (Nicolas Chamfort, 1795).

				Fysisk trening og nevrologisk utvikling

				Carson (2015) viser òg til at fysisk trening styrker barnet si nevrologiske utvikling. Det går betre på skulen, og konsen-trasjonsevna blir betre. Folkehelsemeldinga av 2014/2015 viser at heile 15–20 % av alle barn og unge mellom 3 og 18 år har nedsett funksjon på grunn av angst, depresjon eller åtferdsvanskar. Har for mange barn passive liv?

				Sykkelturar i lag gjev god glede. Av og til opplever eg at barnet seier: «Nei, har ikkje lyst», men om eg ventar litt og ikkje masar, blir barnet med likevel. Korga på sykkelen 

				min har god plass, og barn og unge synes ofte det er fint å vere med på butikken. Det kan vere fornuftig å vente med handlinga til ungane er komne frå skulen. Og kanskje får dei kjøpe seg noko sjølve? 

				Her vi bur er det supert å sykle, med gode stiar, så vi kan i praksis trø rundt heile byen om vi har tid ein ettermiddag. Helse og glede på ein gong. Med musikk på øyro er det supert å suse av garde på gode syklar, om veret er aldri så skiftande.For det siste er òg viktig, at syklane er i god stand. Vinden riv i andletet og farten gir glede og ny energi. Ungdom-mar likar kule framkomstmiddel, og opplever dei fyrst kor kjekt dette er, er det ein herleg hobby. Kanskje kan ein spare til ein stilig sykkel? – Kopla til arbeidsoppgåver i heimen? Felles gleder og opplevingar. Det skal så lite til om ein snur seg rundt og er litt kreativ.

				Felles sportsaktivitetar bør ein lære barn opp til så tidleg som råd er. Fosterbarn har gjerne fått for lite av dette og kan bli svært glade av små ting, om ein ikkje gjev opp ved fyrste avslag. 

				Når det gjeld barn med ADHD-diagnosar, kan det vere uvisst om tilstanden kjem av miljøfaktorar, eller om det er fysiologisk. Hjerneforskar og fastlege Ole Petter Hjelle skriv at fysisk trening er undervurdert som behandling av ADHD, og at det kan vere lurt å teste dette ut før medisi-nering, uansett årsak.

				«Vi har alle hjerner som er laget for fysisk aktivitet, men hjernen til ADHD-pasientene er sannsynligvis de som responderer aller best på trening. Både klinisk erfaring med enkeltpasienter, og større vitenskapelige studier viser at fysisk aktivitet har positiv effekt på alle kjernesymptomene ved ADHD. Barn og voksne som er i regelmessig fysisk aktivitet, opplever økt konsentra-sjonsevne, bedre impulskontroll og føler seg roligere» (Hjelle 2018:156).

				I tillegg er det vitskapleg bevist at hjernen skil ut det kje-miske stoffet dopamin ved rørsle og trening. Dette gjer at vi hugsar betre, blir meir kreative og gladare generelt. Dei mentale prosessane blir styrka, og like eins svevnen. Det skal lita endring til før barn søv betre og har meir å gje på skulen.

				Som fostermor forsøker eg å seie til barna at akkurat som ein bil må kroppen ha rett drivstoff, elles blir det berre humping og mange stopp. Greier ein motivere barna til å trene, er det òg viktig med rett mat for å auke muskelmasse, bli meir uthalden og få meir energi. Råda frå blant andre lege Berit Nordstrand er at 30 prosent av det ein tilfører kroppen, bør vere feitt med omtrent like delar einumetta, fleirumetta og metta feittsyrer. Det er uheldig å skjemme bort kroppen med raffinerte karbohydrat.

				Frukost og matpakkar

				Med fosterbarn må ein gradvis innføre den sunne kosten med hjelp av samtalar og forsiktig innlæring. Fine matpak-kar fungerer for barn som har opplevd å gå på skulen utan niste. 

				I frukosten kan ein lure linfrø inn i havregryna, og gje dei Biola og nøtter til. Det er bra drivstoff til unge kroppar, og stabiliserer blodsukkeret. Det er kjent at ulike næringsstoff påverkar cellene i hormona og forbrenninga. Kanskje ikkje så dumt å seie at vi blir det vi et, til ein viss grad? 

				Barn som har vakse opp med eit lettvint kosthald, har gjerne lært seg å lage supper av suppeposar. Kanskje det var den dagen det var tilnærma middag i veka? Elles har barna ete mykje brødmat, i og for seg greitt nok, men det er òg viktig å få i seg grønsaker, fisk og protein. Ein del rapportar viser at det er lite mineralverdiar og vitamin i blodet til barn med ulike diagnosar. Kva med å gjere morgonstunda med inntak av vitaminbjørnar til litt moro?

				Glede og kosthald

				Fisk inneheld stoff som roar ned urolege barn (Nordstrand 2018). 

				Sidan vår familie har hatt eit fosterbarn med epilepsi, som 

				har vore fleire gonger på Statens senter for epilepsi i Bærum, har vi fått god opplæring og lese mykje om dette feltet. Ein vitskapleg studie utført på Haukeland universitetssjukehus, synte god effekt av fisk i kosthaldet for barn med epilepsi.

				Små framsteg er stort. Nøkkelen til suksess med foster-barn når det gjeld kosthald og trening, er glede og fantasi. Det gjeld å finne måtar å dyrke gleda på. Lag fargerike mid-dagar der barna får hjelpe til og bidra. Finn fram barnet i deg, vis at du kan glede deg over dei små daglegdagse tinga som å gå i skog og mark og kjenne mosen under beina. Skjermbruk kan vere vel og bra, men mange fosterbarn er understimulerte på gode opplevingar i lag med vaksne ute. Desse aktivitetane kan vere tilnærma gratis, og vil gje ein helsegevinst for både store og små. Og hugs for all del å dra fram hendingane når barnet skal legge seg, minn dei om å fortelje om dette i samlingar på skulen, slik at det blir ein del av det nye livet og historia deira. 

				Er ein glad i song og musikk, er det òg kraft i tonar og tekstar. Fin musikk på øyra eller ein trall i skogen ein sein ettermiddag. Små drypp av livsglede.

				Trening, kosthald og kjensleregulering

				Forsking viser at fysisk aktivitet og eit sunt kosthald, i tillegg til å roe ned, er ein viktig resept for å lækje vonde kjensler. 

				Stillesitting forsterkar plagene. Vest i Noreg der vi bur, kan vinteren vere hard, med mørke og mykje dårleg ver. Heldig-vis har vi symjehall, treningssenter og ulike arenaer der ein kan trene aleine, eller i lag med andre. Ein halv times rørsle kvar dag etter skulen bør vere eit minimum for barn og ungdom. Kolsyredrikkar, kaker, kjeks og søtsaker stimule-rer hormonet adrenalin som blir produsert i binyrene. Men adrenalin er ikkje alltid bra:

				 «Adrenalin blir hovedsaklig produsert når kroppen oppfatter en ren trussel. – Slåss eller flykte syndromet. Hjertet slår fortere, lungene drar inn mer luft og blodet trekker seg vekk fra der det gjør mest nytte, i vitale organ som for eksempel beina. Overproduksjon av adrenalin kan forårsake trøtthet og stress» 

				(Edgson og Marber, 2002).

				Alle tiltak vi kan skape som normaliserer kvardagen og skaper kjærleiksfylte rammer, vil kunne gje mindre stress og meir robuste barn og unge. Dei fleste ungar blir begeistra når dei får vere med og bake. På ulike nettadresser kan vi finne oppskrifter på kaker og dessertar som er sunne, samtidig som dei er gode. Det skadar heller ikkje å bruke alternativ som honning i staden for sukker, eller minske sukkermengda i oppskrifta. 

				Krafta i berøring

				Når det gjeld helse generelt meiner eg det er kraft i berø-ring. Når uroa kjem over eit barn, er det fort å ty til ord. Ein forsøker å rettleie og roe ned verbalt. Mange fosterbarn har opplevd distanserte vaksne, mest opptekne av eigne van-skar. Det er som enkelte ungar frys i sjela, med ei jagande åtferd. Forsiktig massasje kan fungere.

				Sjølv bruker eg roleg, meditativ musikk som bak-grunnslyd. Musikken flyt inn i rommet, og roar ned i kraft av melodi og harmoni. I tillegg kan det vere lurt å bruke oljar med roande verknad. Lat barnet ha på seg ei T-skjorte og lette klede. Stryk varsamt over rygg og armar. 

				Men bruk god tid. Snakk om kva ein gjer og kvifor. Merkar ein at barnet er utilpass, så let ein det vere. Det er ei vanesak, men effekten vil kome om ein greier roe barnet og få det i ein avslappande modus. Vi menneske er skapte slik at god berøring verkar inn på heile nervesystemet vårt. Den omsorga som barnet saknar frå tidlege år, kan lækjast med hjelp av tålmod, nye vanar og omsorg. Men det tek tid. Lang tid, og mykje tålmod. Barna kan ofte starte med å le og synes dette er særs uvant, men vent og sjå, det vil skape meir tryggleik og ein betre relasjon mellom deg og barnet over tid. 

				Mariana von Mohr ved University College of London skriv at «Når vår sosiale verden blir meir visuell og digital, er det lett å gløyme krafta ved berøring i menneskelege relasjo-nar.» Fleire forskingsrapportar peiker på det same. Det er ein klar samanheng mellom huda og hjernen, og berøring frigjer stoff som gjer oss godt. Kanskje kan dette vere fint å gjere på ettermiddagen, når det er roleg i heimen og tv-en er slått av? Det er best å unngå forstyrrande lydar og anna uro.

				Å lese uttrykk

				Evna til å sjå og observere er ein annan viktig nøkkel. Det å kunne lese ansiktsuttrykk, stemmeleie og lydar. Vite når det er behov for justering, og endring av oppsedingsstil. Nokre barn lagar urolydar når dei er slitne eller stressa. Det kan ein òg observere når dei ser på fjernsyn, eller er i gang med andre aktivitetar. Eit avbrot i aktiviteten – eller ein avlei-ingsmanøver – kan fungere. Ein må forsøke å få barna til å skifte tankefokus, og sleppe det som sit fast. 

				Endre stemning

				Sjølv er eg blitt god til å snu stemningar med dårleg energi. Avstand kan vere bra. Bryt modusen. Gå ein rask tur. Skriv, eller ta ein telefon. Eit minne dukkar opp. Det var ein trist 

				ettermiddag med konflikt på gang, eg hadde sagt nei til eit dyrt innkjøp. Då ringte eg ei veninne og inviterte ho på te. Roleg og trygg, som ho er, kom ho feiande inn i huset på kort varsel med ny energi. August på fjorten som hadde skrudd seg opp til argumentasjon, trekte seg fint tilbake, etter å ha sagt hei.

				Etter at veninna mi var gått, var eg i strålande humør og ungdommen kom molefonken inn, men vi let diskusjonen ligge til vi begge var opplagde til å prate sakleg. Han hadde roa seg og fått tenkt gjennom saka. Den store, fine skogkat-ten vår la seg malande i fanget på han, og vi fekk avverja ein trist ettermiddag.

				Når barnet har summa seg og får tilbake likevekta etter slike episodar, kan ein foreslå ein kjekk aktivitet; kortspel, bake bollar, noko som ein finn glede av i lag. Sjå ein film som fleire likar? Vonde kjensler er best å nærme seg når balansen er tilbake og barnet har fått igjen normal pust. Å bake noko enkelt i lag kan vere som å leike. «Har du noko du har lyst å bake? Forslag?» Ein treng ikkje ta i bruk avan-serte oppskrifter, det ein gjer i lag er det viktige. 

				Fokuset på aktiviteten, og det å vere delaktig i val av mat, kan lette humøret og opne sinnet. Og så er det godt for alle å gjere noko praktisk, bruke hendene, skape noko saman. Dekker ein bordet så pent ein kan og tenner eit lys når ma-ten er klar, kjem den gode stemninga av seg sjølv. Ved å 

				invitere inn dei andre familiemedlemmane har du og barnet skapt ei god stund for heile familien. Ei kort, salig stund med kvardagsglede. Det skal så lite til, blomar på bordet og fine serviettar.

				Det er fort å gløyme i ein hektisk kvardag. Det er dei små tinga som tel. Er ein så heldig å ha ein peis eller ein vedomn, set dette ekstra spiss på måltidet. Varmen spreier seg i rommet og pulsen senkar seg. Dei små tinga, den gode kvardagen. Særleg godt for barn som har levd dei fyrste bar-neåra med svake stimuli.

				Kvardag

				Dei store stormane

				har du attum deg.

				Då spurde du ikkje

				kvi du var til,

				kvar du kom i frå eller kvar du gjekk,

				du berre var i stormen,

				var i elden.

				Men det gjeng an å leva

				i kvardagen òg,

				den grå stille dagen,

				setja potetor, raka lauv

				og bera ris,

				det er so mangt å tenkja på her i verdi,

				eit manneliv strekk ikkje til.

				Etter strævet kan du steikja flesk

				og lesa kinesiske vers.

				Gamle Laertes skar klunger

				og grov um fiketrei,

				og let heltane slåst ved Troja.

				(Olav H. Hauge, 1966)

				Ved bordet

				Vi brukte den fyrste tida med Anniken til å lære ho å sitte ved matbordet. Barnet hadde utvikla vanar der alle måltid skulle skje ved fjernsynet med ein tallerk i handa. Dette var så innarbeidd at motstanden var stor mot endring. «Kva var poenget med å sitte i lag?» 

				Vi måtte lirke og motivere. Ingen snakka om korleis maten smaka, vi hadde heller ingen samtalar om kosthald. Maten vart raskt fortært, noko som òg hadde ført til at bar-net hadde utvikla mageproblem og dårleg fordøying. 

				Det fyrste steget var å få ho opp til bordet, noko som førte til grinetokter og rop om tv. Men den stadige treninga gav framgang. 

				Eg blir varm i hjartet når eg tenker på det. Øvinga med kniv og gaffel. Trening i konversasjon. Det er eit spanande studium å legge merke til korleis evna til å halde ut kan tre-nast opp gradvis, steg for steg. Den forsiktige samtalen om ulike matvarer, at det finst annan mat enn tomatsuppe og Nugatti. Gradvis introduserte vi ei og ei matvare. «Korleis smakar den? Kva luktar maten? Fargen?» Små gylne augne-blinkar. – Magi.

				Vi snakka om borddekking, maten sine eigenskapar og lyset i rommet. Det skal lite til før du ser små spor av end-ring. Anniken blei ein meister i å ete med kniv og gaffel. 

				Det gjekk sport i det. Utsegna: «Eg bruker ikkje ete med andre», gjekk gradvis over til: «Så kjekt dette er. Skal vi ikkje ete i lag i dag?» 

				Men arbeidet tek tid og tålmod. 

				Det er ei treningssak å kunne lytte til andre og vente på tur. Vårt eine fosterbarn, August, som var tolv år då han kom til oss, sa ofte: «Eg greier ikkje lære alt med ein gong, men eg prøver alt eg kan. – Litt kvar dag.»

				Å køyre kabriolet

				Og så er det å framelske kjensla av glede. Få endorfinane til å boble i blodet. Eg har som nemnt ein forkjærleik for kabrioletar. Bilar der ein kan ta ned taket. Den kan gjerne vere av eldre modell, men det er noko med å kjenne vinden blåse i håret. Kva har det med glede å gjere? Forsøk det. Forsøk å sette eit barn som er underernært på glede og gode opplevingar inn i ein open bil ein dag med sol og lette skyer. Trø på gassen, syng ein glad song og legg så merke til kva som skjer. Barnet og du sjølv vil boble av glede den stunda det varer. Det er noko stort ved å framkalle jubelgleda. Sola brenn i panna, vinden riv i håret og farten kjennest i kvar ein nervetråd. 

				Den same stemninga kan ein kome i om ein syklar raskt ein solrik sommardag. Men med bil kan ein ta barnet med 

				på lengre distansar, kombinere det med daglege rutinar som handling, ein tur dit bårene bryt, eller til eit idrettsanlegg. Plei og dyrk den boblande bølgja av glede. 

				Er ein heldig kan ein kjenne lukta av hav, vind og salt sjø. Ta det som ei utflukt i kvardagen, køyr til den lange, fine stranda. La dei små barneføtene, eller dei fine ungdoms-føtene, vasse ut i mjuk sand, ta med kjeks og saft, skap kvardagsmagi. 

				Glede er ein særs viktig nøkkel for å lukkast med foster-barn. Det er lite truleg den kjem med ein gong, den ligg gjerne gøymd bak tunge lag av sår og vonbrot. Men den kan elskast fram. Og den må koplast til varm omsorg.

				Då August skulle flytte inn for mange år sidan, kjøpte eg ein varmebamse til han. Eg fann den i ein nydeleg butikk for barn i Bergen sentrum. Den stod aleine på ei hylle, og på lappen stod det at den gav frå seg litt varme når ein trykte den på magen. August fekk den medan han framleis budde i beredskapsheim. Den blei så med inn i fosterheimen, og var med på alle overgangsbesøka.

				Seinare blei den med i senga kvar kveld, som ein trygg og god ven. Eg minte han om at bamsen var heilt spesiell, og god å ha inntil kroppen når vonde tankar kom smygande og truga med å ta svevnen. Varmebamsen blei viktig lenge – ein kjær ven i tunge stunder. Alltid klar til å ta imot.

				Ei øy vest i havet

				På vår kjære hytte, langt vest i havet, har vi mange fuglekas-sar i dei store majestetiske trea på tunet. Kvar vår skjer det same underet. Vi får vere vitne til at dei små hakkespett-ungane gaper med nebba når fuglemora kjem med makk og andre godsaker. Det går i ein fin rytme, der symbiose og kjærleik smeltar i hop. Her gjeld det å stoppe opp og nyte stundene. Augneblinkar av gull som kan skape minne og samhald, og vise barna korleis alt i naturen heng i hop. 

				Anniken fann ein liten svarttrostunge i eit kratt ved grin-da vår. Den flaksa med vengene og kunne tilsynelatande ikkje fly. Ikkje langt unna var det ein fuglekasse i ei gammal furu. Anniken løfta ungen varsamt opp og la den fint på bakken. Vi såg korleis ungen automatisk navigerte mot den krokete furua. Fuglemora flaksa nervøst over oss. Vi trekte oss tilbake og forklarte Anniken at vi ikkje måtte blande oss for mykje inn. At dei var gjensidig bundne til kvarandre, og at det difor ville gå bra. Vi såg ikkje ungen igjen dagen etter, men eg forklarte Anniken at no var ungen trygt oppe i kassen igjen.

				Dette håpa eg sjølvsagt stemte. Same kven vi møtte den dagen fortalte Anniken historia vidare. Korleis ho hadde redda fugleungen ved å løfte den varsamt opp, og vise den retninga heim. 

				Ein ny del av familiehistoria vår var skapt, noko å snakke om som skjedde den dagen i mai, det året. 

				Slike hendingar bind oss i hop. Gjev oss gode minne, ei felles referanseramme og tryggleik. Tryggleik i den meining at det er viktig å handle, gjere noko, at eitkvart levande kan gjere ein skilnad. Små steg som skaper endring og nye ring-verknader. Å bruke naturen og skogen på denne måten gjev barna meistring og læring på same tid.

				I skogen er alt er bunde saman som i ein vev. Det er så mykje å undre seg over, små ting som kan løyse opp låste barnesinn, fattige på opplevingar og historier. For historier er ein nøkkel som eg ikkje kan tale varmt nok om.

				Eg meiner å sjå barn i skulen i dag som i for liten grad har tett kontakt med den eldre generasjonen, og slik man-glar innsikt bakover i tid, i sin eigen familie. Det er for få vaksne i liva deira som fortel om eldre dagar. Det er noko med å forstå at ein er ein del av ein større heilskap, vovne i hop av år og hendingar. Korleis skal ein kunne sjå seg sjølv som ein del av ein større heilskap, om ingen fortel noko, av dei som er eldre?

				Odd Nordstoga sin song «Ein farfar i livet skull’ alle ha», er ei klok ytring. Det å sjå seg sjølv i ein større samanheng – at livet bind oss saman på tvers av tida, at det var folk før oss og kjem folk etter – gjev eit livsmønster å navigere etter og kan skape tryggleik.

				Tenk å få vere med og lage nye, gode minne til barn som ikkje har fått tatt del i artige opplevingar? For ei gåve. For ei glede.

				Magi og kvardagseventyr må elskast fram. Det skal lite til i barnesinn som er sveltefora på opplevingar av det gode slaget, og er ein så heldig å ha ei skogstomt på ei øy, ligg eventyret til ei kvar tid og ventar.

				Mønster

				Men så opplever ein at barna fell tilbake i gamle mønster. Det kan vere møte med biologisk familie som gjer at dei går inn i rollene frå før dei kom i fosterheimen. Dei kan ha hatt ei god utvikling, men så kjem dei frå samvær og har på ein måte endra karakter. 

				Kva er det? Denne måten å reagere på kan ramme oss alle. Vi er på gamle trakter – i familiesituasjonar – og brått kjenner vi på kjenslene frå vi var mindre, og vi regenerer, blir infantile, som små barn. Dette blir ekstra sterkt hos barn som har ein familie der handlingsmønstera kan vere direkte skadelege. Rettslege prosessar avgjer at samværet likevel bør finne stad, at det er viktig for barnet å treffe biologisk familie.

				 Avlasting

				«De færreste klarer over tid å forholde seg hensiktsmessig til personer med store affektreguleringsvansker uten god støtte rundt seg» (Nordanger og Braarud, 2014).

				I alle menneskelege relasjonar er det til tider nødvendig med distanse. Det kan ha vore konstante konfliktar over tid, og ein kjenner at ein som vaksen har kjørt seg inn i eit spor der ein kjem sliten ut. Nøkkelen her er distanse. Det er tid for å tenke på eiga helse og ressursbruk, få andre til å ta over. Bruke all avlasting ein kan få, sjølv om barnet helst vil vere heime. Ein treng overskot og kraft, og då må det påfyll til. Påfyll av ny energi, opplevingar utan barn og verdfull vaksentid. 

				Ein må heve blikket og sjå utover eigen kvardag, elles går ein seg lett vill i eige tankespinn. Eg har sjølv tenkt at eg må prøve litt til før eg tek ein timeout om ting er vanskelege, men så har eg erfart at avstand og ny energi kan gje løft og andre perspektiv på arbeidet og kvardagen.

				Til barnet kan ein gjerne vere direkte: 

				«No vil vi vaksne gjerne gjere noko i lag som par. Vi kjem til å sakne deg, men om ei stund er vi tilbake, og då kan du og eg finne på noko morosamt. Tenk så fint når vi møtest 

				igjen og kan dele alt det kjekke vi har opplevd på kvar vår kant.»

				Ærlegdom er ein styrke, om det er smertefulle – eller glade saker som skal formidlast.

				Snakk med ungene. Si hva det er. Ikke vær redd for at det er trist og leit. For det verste er å bli holdt utenfor

				(Anne-Cath. Vestly, 2003).

				Lat nokon andre overta litt i kvardagen. Kanskje kan eit eldre søsken ta kveldsritualet ein kveld? Dette er ei fin og lærerik oppgåve for ein ungdom, og kan skape gode bin-dingar og samhald. Ungdom kan òg, om det er forsvarleg, følgje dei yngre på trening.

				Mykje er sagt og skrive om høge krav i fotballmiljøet og for mykje fokus på prestasjon. Men som eg har skrive tid-legare: Vi har berre positive erfaringar. Når eg ser Anniken dra på seg dei raude lange sportssokkane, knyte på seg fot-ballskoa og springe lukkeleg ut på bana, kan eg gjerne sitte i timar med ein termos på sidelina, slappe av og berre nyte. 

				Ungar har så godt av å jobbe i lag i system, lære seg disiplin så lenge det er kombinert med varme, humor og speleglede. Som eg har nemnt tidlegare har dagens trenarar ei heilt ny haldning til barneidrett, og greier å foreine leik med prestasjon i større grad. Som små geitekillingar spring 

				dei små rundt på bana, ivrige etter å spele og score. Jubel og glede, men mismotet er nær når dei ikkje får det til. – Som med alt anna i livet. 

				Når denne sporten eller anna type idrett blir organisert av kyndige vaksne, er det utviklande for barn og unge, både fysisk og sosialt. Og så er det viktig å vere medvitne om at skal barna prestere på bana heng det i hop med inntak av mat. Berit Nordstrand skriv om at foreldre må vere meir ut-haldande når dei skal introdusere ny mat for ungane. For å sikre oss mot skadeleg mat er vi genetisk utstyrt med skepsis mot det nye. Nordstrand skriv at mekanismen er laga slik at det kan ta 15 til 20 eksponeringar før barnet føler seg trygg på den nye maten. Ukjend mat er mat barnet ikkje har fått smake i ung alder.

				«Undersøkelser viser at vi foreldre gir opp etter 4–5 forsøk, og at stadig flere matvarer havner i kategorien «Liker ikke». Det gir barna et lite variert og usunt mat-fat» (Nordstrand 2018:40). 

				Nordstrand skriv vidare at vi må halde ut og halde fram med å introdusere nye matvarer, til barnet aksepterer ma-ten. Barn i fosterheim kjem ofte frå familiestrukturar med mangel på rutinar og fokus på kosthald. Difor er det viktig å sjå matvanar og fysisk helse i samanheng. 

				Diplom og medalje

				Mi lange erfaring frå skuleverket har gitt meg tankar om at ein burde ha utvida tida barna er fysisk aktive i skule-kvardagen. Det blir for mange timar med stillesitting og skjermbruk samla sett. Skal ein hjelpe og forstå barn, må ein sjå heile bildet. Kor mange timar kvar dag sit barnet i ro? Kor lenge kan barnet greie å sitte og konsentrere seg? Kan vi auke den fysiske utfaldinga i lag med barnet, gjere avtalar og motivere meir til fysisk trening? Men her har det heldigvis skjedd mykje positivt. Morgontrening, fokus på fjellturar, og fysisk fostring er blitt ein viktig del av veka, på skulane vi har samarbeidd med siste åra.

				Som nemnt tidlegare har vi ved fleire høve delteke på løp, og teke dette som ei felles oppleving med mykje moro. Desse turane har vore både inspirerande og utviklande. Spekka med siger fordi vi endeleg har kome til startstreken etter lang tids planlegging, i tillegg til hardt arbeid for å halde motivasjonen oppe gjennom lange løp. Barn har ik-kje nødvendigvis den same viljen som dei eldre. Dei vaksne har gjerne jobba med seg sjølve og kome fram til kva som fungerer både fysisk og psykisk, medan barn skal trø sine eigne nye vegar. 

				Her gjeld det verkeleg å ta steg for steg. På løp er det viktig å dele opp distansane: «Der er det pause. Og der! Og 

				no har vi allereie sprunge 4 km, juhu!» Det er motivasjon i diplom og medalje. Om vi greier fullføre. Og for ei felles, fin oppleving. – Alt som skjer undervegs, det ein ser, høyrer og opplever.

				Dette er fine felles minne å ta fram når det blir vinter og meir innetid. Planleggingsfasen, kva klede skal vi pakke med oss? Greier vi ta med så lite som mogleg? Kva ver kan vi vente oss? Forventninga som oppstår, noko å sjå fram til og jobbe mot i lag. Frustrasjonen når sveitten renn og barna eller ungdommane får lyst å stoppe. Men gleda, den store gleda som gløder når ein fullfører og kjem i mål med ei ny røynsle: Vi greidde det. Vi sette oss mål og gjennom-førte. Og endåtil henta vi heim ein vakker medalje. Finst det noko betre enn å gå frå draum til gjennomføring?

				Etter eit løp i Bergen vitja vi ein søndagsopen butikk, dri-ven av menneske frå Midtausten. Khalil og Anniken kjøpte italiensk brus, på nydelege, mønstra flasker. Vi sprang opp i Nygårdsparken, klatra i tre, brukte leikeapparata, og ung-dommane hoppa på dei nedfelte trampolinane. Kveldssola glitra mellom dei vakre tretoppane, og brusen glei ned på ein blunk. Vinden og farten reiv i det lange håret til An-niken så det stod som ein krans rundt hovudet. Åh… Det skal så lite til for å skape begeistring blant barn og ungdom. Det å vere i notida, og akkurat der kjem den gode kjensla. Glede.

				«Eigentleg kan eg takke barnevernet», sa August til meg ein vakker vårdag. «Åja? Kvifor det?» Vanlegvis bruker ein å høyre ytringar som «Eg hatar barnevernet, så mykje styr.» Men denne gongen kom det noko anna. «Det var dei som fyrst såg kor vondt eg hadde det. Dei hjelpte meg.» Slike ord. Eg kan ikkje seie kor det treffer i magen, av og til kjem barn med glitrande setningar av gull. Sterkt kvar gong. 

				Og like etterpå: «Eigentleg er de den perfekte familie for meg. De er spreke, musikalske og glade i kaffi.» Det varma, og for å seie det med ein floskel: Det får verkeleg hjartet mitt til å svulme, gong etter gong. Alt barn og unge kan få seg til å seie av hjertevarme uttrykk. 

				Ein kunst er det uansett å kunne kose seg og skeie ut litt. Det gir glede og styrke. Men på det jamne er det best å halde seg til det som fungerer best for veksande hjernar. Og kven har sagt at kosemat må vere usunn mat? Berit Nord-strand gir i bøkene sine fleire forslag til mat og godteri som i tillegg gir energi og næring.

				Og for unge som skal blomstre og vekse, må ein hive seg rundt og bruke naturen slik den engelske poeten William Wordsworth skreiv i «Naturen er din mester» så leikent og lett, for lenge sidan.

				Naturen er din mester

				Min venn, spring opp – legg boken vekk

				før du gror fast i stolen.

				Min venn, spring opp – sett bort ditt blekk,

				kom bli med ut i solen.

				Se hvordan den har spredt sin glans

				og farvet all-naturen,

				så blomster trer i vårlig dans

				nedover hele uren.

				Det er et trist og håpløst strev

				å bare lese bøker,

				nei lytt til lerkens friske sang,

				– du finner hvis du søker.

				Så nok av formler og ide,

				– pakk vekk det golde skinn

				Gå ut i skogen og ta med 

				et varmt og følsomt sinn.

				(William Wordsworth, 1798, gjendikta av Geir Uthaug, 1990)

				Som fosterforeldre for barn med ein tung start, treng ein mange gode hjelparar. God møtekultur og samhandling må renne som ei fri elv gjennom landskapet, gje næring og for-eine. Det er viktig at ein er godt budd til møta, og at ein evnar å bidra på ein konstruktiv måte til beste for barnet. Særleg gjeld dette barn med særskilte utfordringar. 

				Barn er samansette og kan ha stort behov for omsorg, slik Tove Ditlevsen så inderleg skildrar i diktet «Børn». 

				BørnMit hjerte elsker alle de umuligste børn,de som ingen holder af og ingen kan forstå.Lyvebørn og stjælebørn og løftebryderbørn,de børn som alle voksne folk er meget vrede på.Mit hjerte ynder ikke disse pyntehavebørn,der står i bed og intet ved om synd og bittert savn.De børn som voksne holder af og klipper pænt i form,og som med ren samvittighet tør nævne Gud ved navn.Den kender mest til kærlighet, som aldrig mødte den.Om dyden ved den lastefulde mer end nogen tror.Mit hjerte hader pæne voksnes hækkeklippesaks.Det er på vilde buske verdens sjældne blomster gror.

				(Tove Ditlevsen, 1969)

				Vi har alltid vore nøgd med det lokale barnevernet. Dei har støtta og følgt oss opp på beste måte, oppmuntra og kome med ros. I periodar har det vore mindre oppfølging, etaten er under press og har mange saker. Politiske avgjerdstakarar burde tenke førebygging i staden for reparering. Vi har i tillegg hatt oppdrag for Bufetat, det statlege barnevernet. 

			

		

	
		
			[image: ]
		

		
			
				137

			

		

		
			
				7 – Møte med byråkratiet

			

		

		
			[image: ]
		

		
			
				Der har vi òg blitt møtt med særs god oppfølging og eit gjennomført systemarbeid. 

				Gode rettleiingssamtalar – ikkje berre i høve barnet, men òg korleis vi som vaksne kan greie å ta vare på oss sjølve og stå i oppdraget – har blitt oss til del. Desse prosessane, eller samtalane, har gitt oss ny kunnskap og viktige perspektiv.

				Som fosterforelder set ein pris på avtalar til faste tids-punkt, og ein møteplan sett opp i god tid. Her har det skjedd ei positiv forbetring siste åra. Dette gjer det daglege arbeidet føreseieleg. Utsegna «Det er dyrare å reparere enn å førebyggje», gir meining. Ungar som har fått ein dårleg start må vernast om, og gjevast det vesle ekstra. Gamle møn-ster må endrast for å gjere dei som veks opp i stand til å bli gagns menneske. Sparar ein her, vil det bli dyrt seinare. Svært dyrt. 

				Så korleis samhandle til barnets beste?

				Gode møte

				Ein treng jamleg god oppfølging når ein jobbar med barn og unge, og i mitt hjarte har eg ein særleg sans for tverrfag-leg samarbeid. Det at ein ser heile barnet og har eit såkalla holistisk menneskesyn, er nøkkelen. 

				Er ein ny som fosterforelder kan møte med byråkratiet vere overveldande. Alle ein skal bli kjend med, saker ein skal 

				bidra til å løyse. Etter kvart lærer ein seg til å stole på eiga røyst, og vere ein skapande del av samarbeidet.

				Eg har lita tru på møte der det blir lese opp frå rapportar utan at dei ulike etatane møtest. Det å samlast fysisk rundt eit bord er bra. PPT, barnevern, BUP, lege, helsesøster, foreldre og skule må kome i hop og snakke saman. Kva ut-fordringar har barnet? Kva ferdigheiter har det? Korleis kan vi sjå erfaringane våre i ein større samanheng? Korleis kan vi samla bidra til at utviklinga til barnet blir god, og at det får den hjelpa det treng?

				Skulen har heile tida vore ein styrke i arbeidet vårt. Vi har opplevd at skulen har lagt til rette for gode ordningar tilpassa barna, både når det gjeld grunnskule, ungdomssteget og vidaregåande opplæring.

				Det har vore viktig med tett kontakt. Det vesentlege er at linjene er opne, og at ein har ein konstruktiv dialog. Ofte kan ei kort melding på mobilen vere nok.

				Men som i alle relasjonar vil det oppstå situasjonar der ein misforstår kvarandre. Barnet kan ha sagt noko på skulen som blir tolka feil, eller føresette kan misforstå. Her er det berre ei løysing, og det er å ta raskt kontakt. Er ein heldig blir usemje løyst ved at ein snakkar saman. Alt som blir ord-na på lågaste nivå er det beste. Og så må ein vere romsleg med kvarandre for å halde dialogen open.

				Stadig må ein stille seg spørsmålet om korleis ein kan 

				løyse komplekse utfordringar i ulike system til beste for bar-net. I konfliktfylte situasjonar, som barnevernssaker gjerne er, kan fagkompetansen til den einskilde i lag med andre profesjonar bidra til problemløysing og framtidslys for barn, såframt ein har ei open haldning, ein lyttande innfallsvinkel og ikkje går inn i det tverrfaglege arbeidet med fasitsvar.

				Det å lytte og notere ned viktige moment som dei ulike profesjonane kjem med, kan vere nyttig. Og så må ein hug-se at ein er barnet sitt talerøyr. Barnet si stemme. Uansett diagnose er det du som fosterforelder som ser og opplever barnet tettast i kvardagen, og har høve til å legge merke til vanar og åtferdsmønster.

				Barnet si stemme

				Les deg opp på all informasjon du har om ditt eige barn når det gjeld diagnosar og anna, og ver barnet sitt talerøyr. Og tenk alltid på barnet sitt beste. Det er viktig å utvikle si eiga stemme og stå støtt som fosterforelder. All den kunnskapen ein etter kvart får om barnet er gull verd, og må presenterast på ein stolt og roleg måte. Ein må ikkje la seg blende av fagpersonane, men ha tru på det ein har erfart og lært sjølv. 

				Ann Elise Rønbeck (2003) skriv om tverrfagleg samhand-ling i spesialundervisninga i Ph.d.-avhandlinga si. Ho stil-ler spørsmålet «Oppfyller det spesialpedagogiske arbeidet 

				kravene i offentlige dokumenter?» Artikkelen er basert på ein studie av foreldre og fagfolk sitt samarbeid med elevar som har omfattande vanskar. Tematikken er tverrfagleg arbeid i ansvarsgrupper. Rønbeck konkluderer med at det er krevjande å få til eit godt tverrfagleg samarbeid.

				Ei av årsakene, i følgje Rønbeck, er at dei fleste fagpersonar arbeider med barna ut ifrå si eiga forståing av situasjonen. Denne studien fokuserer på samarbeidet mellom foreldre og profesjonane, og konkluderer med at foreldra berre blir støttespelarar, og i liten grad får gjennomslag for sitt syn. Dette er med på å auke konfliktnivået.

				Sjølv er eg så heldig i mitt arbeid som fosterforelder å ha bakgrunn som rådgjevar – noko som klart har vore ein for-del når det gjeld tverrfagleg samarbeid og større møte. Men det går fint å sette seg inn i framgangsmåten på førehand og vere budd til møta, så godt ein evnar. Utfordringa ligg i å få fram det heilskaplege bildet av barnet – at det ikkje berre blir bitar og små fragment.

				Rønbeck skriv at sjølv om ein har kome lenger når det gjeld tverrfagleg samarbeid, så skjer det stadig at møta ikkje munnar ut i eit meir heilskapleg og samanhengande tilbod for elevane. Og dette burde vel vere intensjonen i alt sam-arbeid? Rønbeck problematiserer at spesialisttenestene i for liten grad deltek i det tverrfaglege samarbeidet, etter at dei har sett diagnosar og avslutta utgreiingar. 

				Mi erfaring er at det er heilt nødvendig at ein går inn i samarbeidet som likeverdige partar. Dialog skal sameine og utfylle. Som fosterforelder må ein stole på kunnskapen ein sit på. Samstundes har eg hatt stor glede av – og fått ny kunnskap av – å samarbeide med spesialisthelsetenesta innan BUP, PPT og barnevern. Det kan vere eit barn der det er snakk om medisinering av ulik art. Di stemme som for-elder kan bety mykje for kor vellukka medisineringa blir, og kor godt ein treffer med dosering og utprøving, uavhengig av diagnose og utfordring.

				Er ein ueinig med legar eller psykologspesialistar, kan det krevje mot å seie frå, men små steg om gongen kan gjere ein tryggare i rolla. 

				«Den enkelte har aldrig med et andet menneske at gjøre 

				uden at han holder noget av dets liv i sin hånd» 

				(Løgstrup, 1956).

				Den danske filosofen Knud Ejler Løgstrup skriv i eit av ho-vudverka sine, Den etiske fordring, at vi alltid held noko av liva til andre i hendene når vi arbeider med menneske. Det-te krev at vi er etisk medvitne og balanserer. Limet i arbeidet er tillit. Vi må ha tru på at dei ulike partane handlar til beste for barnet og ut i frå etiske prinsipp, både juridisk og fagleg. I arbeidet med sårbare barn må ein trø varsamt.

				Som fostermor til Anniken, som har epilepsi, var eg gjen-nom mange søvnlause netter for å våge å seie nei til medisin med moglege biverknader som overvekt og sløvheit. Ved å snakke med ungdommar og foreldre vi trefte på Statens senter for epilepsi, lærte vi mykje om andre sine erfaringar med diverse legemiddel. Det er sjølvsagt heilt nødvendig å stole på legane – dei gjer ein framifrå jobb. Men i visse høve får du som forelder val, og då er det av avgjerande verdi å lese seg opp, og snakke med andre i same situasjon.

				Anniken er sprek og glad i idrett. Moglege biverknader ville kunne ha teke frå ho hennar aktivum, det som gjorde at ho hevda seg i lag med andre og gav livskvalitet. Men det-te er krevjande avvegingar, og heldigvis landa vi på medisin som gjorde at om ikkje dei små anfalla blei hundre prosent borte, så gav dei få biverknader og gode blodverdiar. I til-legg blei vi godt samansveisa med dei vi blei kjende med på senteret, og har halde kontakt med nokre av dei i år etterpå. Som foreldre var vi einige i at sjølv om vi ønska all hjelpa ein kunne få av spesialistane, var redsla for å ende opp med medisin som var sløvande og gav nye plager, stor.

				Medisinering er krevjande og avgjerda skal takast av kvalifi-serte legar, men vi kan bidra med stemma vår og kunnskap om barnet, så godt vi kan.

				Tillit og respekt

				Når det gjeld tverrfagleg samarbeid i skule og elles, er det viktig å legge føringar for arbeidet tidleg. Kva vil vi oppnå med arbeidet? Kan vi snakke om føresetnader som må vere på plass for at samarbeidet skal fungere i tverrfaglege team og møte? Eg meiner det er bra å ha eit klart mandat for arbeidet, med tillit og respekt mellom partane. I forkant av store møte, og møteseriar som er planlagde, må det vere klart kva samarbeidet inneber, og kva den einskilde si opp-gåve er.

				God kommunikasjon er eit overordna prinsipp i alt tverrfagleg samarbeid, men òg felles røyndomsforståing, og at ein har klart føre seg kva mandat ein skal arbeide etter. Det å kunne lytte til kvarandre, er etter mi erfaring den viktigaste nøkkelen for å lukkast. At ein kan snakke saman, ha ein god dialog og at alle partar føler at dei bidreg på lik linje, er det vesentlege for suksess. Ein del møte om foster-barn blir haldne i heimen. Her kan ein sjølv legge til rette for ein god atmosfære, slik at saksbehandlaren eller rådgje-varen som kjem, føler seg velkommen. Dette er andre type møte enn dei eg har nemnt før i teksten. 

				Alt tverrfagleg samarbeid føreset at deltakarar frå ulike profesjonar arbeider saman i felles prosjekt, at det skjer kunnskapsdeling og at ein lærer av kvarandre. Det siste er 

				særskilt viktig. Det er når ein føler ein lærer noko nytt, at møta kjennest formålstenlege, og ein går heim med ei god kjensle. 

				Felles mål og gode hjelparar

				I starten av ein samarbeidsprosess kan det vere lurt å bli einige om felles mål. Kva vil vi med samarbeidet? Korleis meiner aktørane at fosterforeldra best kan bidra?

				Stundom kan store møte bli framandgjorte. Skulen kan ha ei formeining om barnet si utvikling, og spesialist-helsetenestene ei anna. Som fosterforelder kan ein føle seg på utsida. Kor blir barnet av i alle diagnosane? Er det vårt fosterbarn dei snakkar om? 

				Under koronakrisa blei alle møte avlyst, og kvardagen blei totalt endra. Dei tverrfaglege samtalane heldt då fram via møte på Zoom, lærerikt og givande. Møta var foku-serte, og strukturen var stram. Tonen var god, møta var formålstenlege. I tillegg til at ein slapp reising og ekstra tidsbruk, skjerpa ein seg og la meir i førebuing. I alle fall var det slik for oss. Det kan òg vere at ein sette større pris på samtalane, sidan fyrste perioden av epidemien gjorde familien meir isolert, med heimeundervisning og avlysing av idrettsaktivitetar. I denne tida var det svært nyttig å ha fagpersonar å dele utfordringar med.

				Men samtidig visste ein at tida på videomøta måtte nyt-tast godt, med presis ordbruk; det «nonverbale» kom min-dre fram, som nikk og andletsuttrykk. På møte må ein vere vaken, ein kan fort ende opp med å berre lytte til dei ulike profesjonane. Det er viktig å halde fast på si eiga stemme. Som fosterforelder kjenner ein barnet sine handlingsmøn-ster og reaksjonar. Ein må løfte fram bodskapen, om det gjeld arbeid med å finne rett diagnose, medisinering, eller det å bidra til tilrettelegginga som trengst. Ein må ikkje sovne i samtalen og la profesjonane ta over.

				Notatane mine hjelpte meg å hugse dei små gullkorna som barna kjem med i kvardagen.

				Når det er sagt, er det eit stort privilegium å ha så mange gode hjelparar som ein får som fosterforelder. Eit heilt hoff av personar blir tilbydt deg for å gje råd, hjelpe, delta på møte og bidra. Dette er eit gode ein har som fosterforelder, om det lokale eller statlege barnevernet fungerer slik det skal. Eg har hatt så mange lærerike samtalar, og har ofte sagt at «Tenk om fleire kunne fått slik god støtte med eigne barn?»

				Fleire skulle fått oppleve møte med rådgjevarar som vil deg vel og følgjer deg opp. Heldigvis har vi gode helsestasjonar som gir hjelp og støtte til nybakte foreldre, men etter kvart må ein i større grad greie seg sjølv. Det er særs spanande å følgje eit barn. – Barn med sår frå unge år, med skadde 

				venger. – Det å vippe dei opp og fram, rettleia av profesjo-nelle rådgjevarar og fagetatar. – Barna så skjøre av mangel på god omsorg at dei treng mange ulike tiltak om utvikling skal skje. Ein tapt barndom er eit frø som veks fram utan det beskyttande skalet rundt. 

				Ein kan vel seie at barnevernet får mykje urettvis kri-tikk; det er eit krevjande og komplekst arbeid, der ein heile vegen må tenke barnet sitt beste. Vi har god erfaring, og har alltid fått god hjelp, sjølv om – som tidlegare nemnt – ein i periodar kanskje kunne ønskt hyppigare møte. Mange kommunar er pressa økonomisk, men politikarane har eit ansvar for å legge til rette for eit best mogleg tryggleiksnett for barn og ungdom.

				Førebygging vil alltid vere det beste. Grøne lunger, skateparkar, miljøarbeidarar, ungdomsklubbar, gode over-føringar til barnevernet, og ressursar nok til å løyse opp-gåvene på ein best mogleg måte. Reparasjon er dyrare enn å arbeide i forkant.

				Eit viktig bidrag fosterforeldra kan bringe inn i tverr-faglege møte, er gylne kvardagsaugneblinkar. Ein dag i skate-parken, kva skjedde? Korleis oppførte barnet seg? Gav bar-net uttrykk for glede? Begeistring? Som alltid er det, som eg har skrive tidlegare, smart å skrive ned hendingane medan ein har dei friskt i minne. Minna svinn så fort om ein berre tenkjer ein skal hugse detaljane. Dette er viktig kunnskap 

				for spesialisthelsetenesta, fordi ein ikkje der har den dag-lege kontakten og høve til å sjå den gradvise endringa hjå barnet. Fortel om kva som får fram gleda i auga til barnet, eller nemn episodar frå kvardagen. Eg hugsar det fungerte fint på eit møte med det lokale barnevernet å fortelje om den spesielle 17. mai-dagen vår i Sogn då Khalil fekk ein sjokkarta start på syttandemaifeiringa. 

				Verdien av varme og humor

				Mi eiga forsking viser at samarbeid fungerer best i ein god tone. Skal ein greie å jobbe for barnet sitt beste og sjå hei-le barnet, må ein i lag danne positiv energi på møta, med varme og aksept, slik at alle partar føler seg trygge. Som fosterforelder kan ein ha ulik yrkesbakgrunn, men det kan vere lurt å ha dette i mente. Det er noko med å gå inn for å lytte til dei ulike partane før ein gjer seg opp ei klar mei-ning. Dette er avgjerande for at dialogen skal bli god. Det kan høyrast svulstig ut å alltid skulle vere positiv, men det tener alle partar. Vi er skapte slik at positivitet gir varme og gjensidig respekt. Det får oss til å strekke oss litt lenger og bidra meir. Og får vi inn litt humor på møta, kan dei bli trivelege i tillegg.

				Det er same mekanismane som på eit fotballag, kvar del og posisjon skaper eit heile, der alle delane må spele bra 

				på sin banehalvdel. Bronstein (2003) skriv om det holistiske aspektet i høve tverrfagleg samarbeid, og verdien av å finne felles løysingar. Analysen viser at arbeidet først fungerer når partane i samarbeidet vert akseptert på lik linje, og dialogen er god. Det er når ein greier ta i bruk det tverrfaglege som verktøy, at bitane fell på plass. Ein speler kvarandre gode og finn funksjonelle løysingar i lag, basert på den enkelte sin kunnskap.

				Tenk alt ein veit om fosterbarnet, om ein har levd tett i lag over tid? Alt ein har å bidra med? Ein må ikkje la seg blende av profesjonar og fagfolk, men sjå på dei som ein ressurs ein skal samarbeide med. Du som fosterforelder har di viktige stemme fordi du kjenner barnet best, og veit meir enn dei som berre kjenner fragment og skal analysere ut ifrå dette. Ulike yrkesgrupper ser ulike ting hjå barnet. Det gjeld å danne seg eit heilt bilde, og det kan ein saman skape, om ein supplerer kvarandre. Fyrst då kan ein få eit såkalla holistisk bilde, der ein ser barnet frå fleire sider.

				Instituttet for psykologi ved NTNU, NTNU samfunnsfor-sking og Trondheim kommune har via forskingsprosjektet TtiT, Tidleg trygg i Trondheim, forska på barn og psykisk helse over eit tiår frå 2007. 1000 barn har delteke kvart andre år frå dei var fire til fjorten i høve mental helse, kog-nitive evner, regulering av kjensler, skjermbruk og mange andre tema.

				60 artiklar er hittil publiserte. Forskinga som gjaldt skjermbruk, leia av postdoktor Věra Skalická, synte at over-driven skjermbruk kan føre med seg lægre sosial kompetan-se, vanskar med å tilpasse seg grupper og danne venskap. Fireåringar med mykje skjermbruk hadde svakare emosjons-forståing enn sine jamaldringar, då dei var seks år. Dei hadde generelt vanskelegare for å forstå seg sjølv og andre. Konklu-sjonen var at tid framfor skjerm, er tid tapt for interaksjon.

				WHO, verdens helseorganisasjon, kom i 2019 med råd om ei maksimal skjermtid for barn under fem år på 1 time 

			

		

	
		
			[image: ]
		

		
			
				152

			

		

		
			
				Med vind i håret

			

		

		
			[image: ]
		

		
			
				per dag, og inga skjermtid for barn under 2 år. Bodskapen i WHO sine publiseringar (WHO, 2019) er eintydig: Barn må i mindre grad sitte i ro, og i større grad ut og leike. Leik skaper utvikling og glade ungar.

				Vår nye virtuelle verd har endra måten vi lever liva våre på, i eit hurtig tempo. Den raske utviklinga har òg ført til nye spørsmål og problemstillingar kring oppseding av barn og ungdom. Teknologiske moglegheiter og nye kommunika-sjonsmønster har endra kvardagen for folk flest. Ein kan kalle det spel, underhaldning eller verktøy. Uansett er verk-tøya nye og gir fleire spørsmål enn klare svar. Slik er det òg med data og fosterbarn. Det kan vere freistande å la barn bruke skjerm meir enn det som godt er, men det kan fort kome tilbake som uro og rastløyse i etterkant når ein skal logge av.

				Korleis navigerer ein i dette landskapet? Og er utfordrin-gane i høve skjermbruk og fosterbarn noko anna enn når det gjeld biologiske barn? Om ein har fosterbarn med trau-me og uro, blir spørsmålet om skjermbruk ekstra vanskeleg. Nettbrettet kan ha blitt brukt som barnevakt og tidtrøyte, og det kan vere tungt å skjere ned på bruken av det.

				Eg har tru på å ta opp temaet med føresette i nabolaget, vener og på foreldremøte. Barn er veldig opptekne av kva andre får lov til, og bruker det som argument. Det kan vere ein fordel å setje seg inn i kva grenser dei næraste venene har.

				I magasinet til Aftenposten, januar 2020, stod det ein artikkel om skjermskadde barn, og kor få behandlingstilbod det finst for slike. Unntaket var sjukehus i Tyskland og Eng-land. Denne artikkelen viste eg til fosterbarna våre som ut-gangspunkt for samtale om skjermtid. Forskinga er klar på at det kan vere skadeleg å bruke mykje tid framfor skjer-men. Men dei fleste føresette møter argument som: «Alle andre får lov, kvifor ikkje eg?»

				Ein viktig nøkkel er å følgje aldersgrenser. Fagfolk har laga aldersgrensene til barna sitt beste, og desse bør vere ufråvikelege. Det fører til færre diskusjonar, og innvendinga «kva andre får lov til» får mindre verdi. 

				Vårt eine fosterbarn, Anniken, sa det så fint: «Det er ok med aldersgrenser, då veit eg kva eg får lov til av ulike ting. Det er betre svar enn at vi skal tenke på det.» 

				Men kva gjer ein når venene får spele spel som har høga-re aldersgrenser? Så må ein likevel halde fast. Aldersgrenser kan vere rettleiande, men om ein held seg til dei, blir argu-mentasjonen enklare.

				Det er mange fallgruver. Mobiltelefonar, Mac-ar og nett-brett er datamaskiner og kan brukast til så mykje meir enn spel. Korleis kan vi verne barn og unge så dei ikkje kjem seg inn på sider som er for vaksne? Appen TikTok, som det kine-siske ByteDance-selskapet eig, er populær blant barn og unge. Ein måndag vi såg nyhende på tv, blei det tatt opp at politi-

				et engasjerte seg i appen, fordi det hadde blitt oppmoda til kriminelle handlingar i innlegg der – som steling i butikkar. 

				TikTok blir brukt av mange unge under 16 år, og har stor påverknadskraft. At utfordringa ved delte filmar i 2020 blei aktualisert i beste sendetid på NRK var supert, fordi føresette og barna fekk snakka om det, utan at det var dei heime som moraliserte. Det gav tyngde at det var politiet som fronta saka. Via TikTok oppmoda barn andre barn til å utføre kriminelle handlingar. Det meste av det som går føre seg på nettet er usynleg, og følgjer ein ikkje godt med – som fleire av oss – på spel og YouTube, er det fort å trø feil. Slik sett er det eit godt grep at politiet frontar nettsaker.

				«Ungdom er ofte tidlige brukere: Det er de som prøver ut nye teknologiske løsninger eller oppdager nye bruks-områder for teknologien. Det er i utgangspunktet posi-tivt, ettersom det gir ungdom mulighet til å påvirke ut-viklingen av ny teknologi. Samtidig gjør det at ungdom som regel vet mer om ny teknologi enn de voksne, noe som fører til at de voksne har dårligere forutsetninger for å veilede barna sine nå enn tidligere»

				 (Øverland, i Øhlckers m.fl. 2019:51).

				Psykologspesialist Svein Øverland løftar fram den nye røyn-dommen i mange av sine artiklar og bøker. Han evnar å få 

				fram alt det positive med den digitale kvardagen. I 2020 heldt han eit foredrag i regi av Teknologirådet om korleis digitale verktøy kan nyttast til å betre mental helse. Og i Dagbladets Magasinet, 22.06.20, kunne ein lese at den amerikanske Food & Drug Administration (FDA) har god-kjent dataspelet EndeavorRx som medisinsk behandling. Vidare stod det at det er første gongen i historia at eit data-spel blir offisielt godkjent til dette formålet, og at det som blir bestemt i FDA ofte er førande for kva som blir vedteke i Noreg. Dette er noko så sjeldan som ein app ein berre kan få på resept. Målgruppa for spelet er pasientar i alderen 8–12 år med merksemdsvanskar. (Bjørkeng 2020)

				Det interessante ved studien, som blei publisert i tids-skriftet The Lancet Digital Health, er at etter fire veker med behandling hadde ein tredjepart av pasientane ikkje lenger merkbar svikt i merksemda. Derimot skal det seiast at 9 pro-sent av pasientane opplevde biverknader som frustrasjon, aggresjon, hovudverk og svimmelheit. Psykologspesialist Øverland poengterte i artikkelen at spelet er eit supplement til andre behandlingar. Utviklaren av spelet skriv at behand-linga må skje via fagfolk, og at dei er opptekne av å finne medisinar og behandlingar som er både morosame og en-gasjerande.

				Slik sett er menneskeleg kontakt, varm omsorg og tre-ning det mest effektive. Likevel kan det vere interessant å 

				sette seg inn i kva positive ting dei ulike spela kan bringe med seg. Viktig er det likevel å vere på vakt, så ikkje sårbare unge forsvinn inn i spelverda, utan at dei evnar å sjå konse-kvensane av overdriven skjermbruk på lengre sikt. Øverland, som har skrive fleire artiklar om ungdom og psykisk helse, presiserer at det er åtferda til barnet ein må vere mest merk-sam på. Når barnet endrar seg og ikkje lenger vil delta i mål-tid, eller vere saman med familien, bør varsellampene lyse.

				I mitt arbeid i skulen har eg møtt mange gutar sær-skilt, som verkar vere fikserte på filmar dei finn på kanalen YouTube, ein magnet der det stadig blir lagt ut nytt stoff. Dette er ei utfordring i vår digitale tid, når skular i større grad nyttar nettbrett som verktøy i skulen, i staden for, eller som eit supplement til bøker. 

				Organisert idrett og andre fritidsaktivitetar er ei motvekt. Ein møter til faste tider, og det er strukturerte, gode aktivi-tetar. Dette får dei unge på andre tankar, og finn dei glede i aktivitetane, er det med på å heve livskvaliteten. Barn er som små planter, alle må pleiast med kjærleg omsorg, takast vare på og skjermast. Dei må vatnast med kjærleik, ros og lite kritikk. Og lik plantene, stellast med lys og varme. 

				Nettbretta er elles verktøy som er bra å ha med på bil-turar. Køyrer ein om kvelden til eit bestemt mål, kan nett-brett vere eit gode. Om dagen er det viktig å stoppe ofte, for å trene opp barnet si evne til å sjå seg rundt. Kanskje kan 

				sanseopplevingar bryte litt av skjermtrongen? Det er mykje å lære på turar for menneske som er nye i verda. «Sjå den bilen. Kjenner du bilmerket?» Eller «Veit du kva den fuglen heiter? Veit du kva skilta langs vegen tyder?»

				Skular bruker maskiner i ulik grad til læringsplattfor-mer og anna. Ei undersøking frå SINTEF (2019) viser at det på ungdomssteget sitt niande trinn nærmar seg full datamaskindekning målt mot antal elevar. Samstundes kan det sjå ut som om den utanomfaglege bruken fell. Alle som arbeider i skulen har nok kjent på frustrasjon over nettopp det siste. Det same erfarer ein som forelder, når det gjeld heimearbeid.

				«Kva driv dei eigentleg på med på iPad-en?» Det er då ei trøyst at SINTEF sin rapport viser at færre elevar føler seg distrahert av bruken. «Det kan skyldes en mer innarbeidet praksis fra tidlig alder, slik at det demper sensasjonfaktoren i å få utdelt egen datamaskin eller nettbrett på skolen», skriv SINTEF.

				Den evige diskusjonen om mobilbruk er ei anna utfor-dring. Eg kan ikkje late vere å undre meg over tv-reklamen som forsøker å selje abonnement til barn. 

				Reklamen frå Telia: «Mine barn bruker …», er provose-rande når ein har barn som av ulike grunnar ikkje bør ha mobiltelefon, og let seg freiste av reklamen.

				Kva alder er det tenleg å gje barnet ein telefon, og kva 

				med alle moglegheiter og farar som finst der, i dette som eigentleg er ei datamaskin med nett-tilgang? I ein sluttrap-port frå Monitor 2019–2020, kjem det fram at 64,4 prosent av elevar på fjerde trinnet ser film/tv når dei et nista si på skulen, og at dette er mindre vanleg på ungdomstrinnet, men tek seg opp att på vidaregåande.

				Postdoktor Sarah Domoff ved University of Michigan, Center for Human Growth and Development, har samla opplysningar frå 291 mødrer med barn frå 4–11 år på leit etter usunne forhold i høve digitale media. Basert på svara fann ho at nokre barn har kjenslemessige eller sosiale van-skar knytt til mediebruk ved dataskjermar. «Det som betyr mest er om skjermbruken har blitt ein altoppslukande akti-vitet eller skaper problem for andre delar av barnet sitt liv», skriv ho. Domoff utvikla ei liste med ni kjenneteikn som ty-der på at skjermbruken er gått over styr. Konklusjonen var at det ikkje nødvendigvis er tidsbruken som er risikofaktor. 

				Forskinga til Domoff samsvarer med forskar og psykolog Rune Mentzoni sine røynsler. «Spilling kan være positivt for noen, og gi sosiale og psykiske vansker for andre» (Mentzoni, psykolog og forskar ved KoRus Øst). Dette er òg i tråd med det psykologspesialist Øverland skriv i sine artiklar. 

				Faresignala som forskinga til Domoff m.fl. konklude-rer med, har eg valt å nemne fordi dette er utfordrande for mange, og nytt i vår tid. Vi har lite samanlikningsgrunnlag 

				frå tidlegare tider. Varsellampa bør lyse om barnet har van-skar med å slutte med databruken etter gjentekne beskjedar, og om det fører til konfliktar med andre i familien. Det er òg eit dårleg teikn om barnet viser lita interesse for aktivi-tetar utanfor skjermen, og snik seg til å bruke mobil eller dataskjerm utan lov. (Domoff, m.fl. 2019)

				Kor mange har ikkje spurt seg «Er barnet mitt i fareso-na?» Domoff understrekar derimot at studien ikkje svarer på om barnet har problem med åtferd grunna skjermbruk, eller kjenslemessige vanskar som gjer at det bruker ekstra mykje tid på nettbrett og mobil. Ein annan forskingsrap-port, skriven av Patrick Markey frå Villanova University, m.fl., har undersøkt rapportar og sett etter sambandet mel-lom valdsbruk og aggressiv åtferd.

				Og det er ikkje småtteri, særleg ungdom ser på, i høve valdsbruk i dataspel og filmar. Mange meiner at dette er ufarleg og fiksjon, men i mitt arbeid stiller eg meg tvilande til dette. Markey m.fl. skriv i ein artikkel i tidsskriftet Review of General Psychology, at spela er harmlause for dei aller fleste, men at nokre har ein tydeleg negativ effekt av valdelege spel. 

				Forsking viser tydeleg at spel med vald kan føre til aggresjon, men at det i større eller mindre grad er person-legdomen vår som avgjer korleis vi responderer på valden. Med biologiske barn kjenner ein reaksjonsmønstra til barna 

				godt, og ein veit kva barnet tåler og korleis dei reagerer. Når det gjeld fosterbarn må ein prøve seg fram, og det vil ta tid før ein kan vite kva som utløyser uro. 

				Ungdom som er plaga av nevrotisisme – eller som lett blir opprørte, sinte, deprimerte og kjensleladde – bør ik-kje nytte desse spela. Markey skriv vidare at ungdom med kjenslekulde, som er likegyldige og viser lite omsorg, er i ri-sikosona. Det same med personar med svakt utvikla samvit og impulskontroll, som bryt reglar og løfte. Her møter ein kjerna i arbeidet med barn som har hatt ein tung oppvekst og gjerne har diagnosar av psykisk art. 

				Korleis få fram at det som naboguten eller jenta får lov til, og gjerne taklar fint, ikkje er bra for dette barnet? At den ballasten dei har med seg av god tilknyting og trygge relasjonar gjer til at dei toler skjermbruken betre?

				Koronaepidemien førte heile familien saman via heime-kontor. Den yngste dottera vår fekk brått ei viktig rolle i arbeidet med fosterbarna. Ho hjelpte Anniken og August med å installere Teams til undervisning, og dei brukte timar på utprøving av verktøyet. Dette skapte ein ny alli-anse, utan at eg måtte be om at ho skulle bruke ekstra tid på ungdommane. Det var rørande å sjå korleis dei stakk hovuda i hop og saman løyste utfordringar. – Personar som i utgangspunktet var nye i kvarandre sine liv, men som blei kjende via ei felles oppgåve.

				Ein viktig nøkkel slik sett, er å bruke kompetansen til dei andre i familien for å skape band, og slik integrere den nye medlemmen i din eigen familie. Og når det gjeld digital kompetanse er det klart at den er høgst hjå dei som voks opp etter at den digitale tida starta. Unge vaksne har ofte god kompetanse på området. Helst bør delinga kome utan press, slik at det fell naturleg for alle partar.

				Og er ein ekstra heldig, slik som i denne situasjonen, blei det ein vinn-vinn-situasjon. Dottera vår fann ein veg til å bli kjent med fosterbarnet, og August var lykkeleg over å få så kompetent hjelp. Og kven er det som blir ringt til og ønska hjarteleg velkommen ved kvart besøk? 

				På mange måtar var koronatida ei krise, men òg ei tid for samanbinding av nye band og mønster. Vi starta litt på nytt og blei kjende med kvarandre på ein ny måte. Vi vart alle tvinga til det, men ut av det kom det noko vakkert. Fellesskap og nye måtar å leve i kvardagen på. Og alt det vi vaksne lærte om digitale verktøy i skulen. Verdifull ny kunnskap.

				Uansett er her fleire spørsmål enn klare svar. Det kan vere freistande å la barn bruke skjerm meir enn det som godt er, men det kan fort kome tilbake som uro og rastløyse i etterkant når ein skal logge av. Øverland meiner barn kan bli stressa av for mange val, men kan få vere med og ta av-gjerder innanfor dei vaksne sine rammer. Internett strekker 

				seg over heile kloden og koplar ting i hop. Deling av bilete og informasjon krev nettvett.

				Den gode samtalen er nøkkelen. Vi må snakke med bar-na om virtuelle grenser, og for å kunne trygge barna, må vi vaksne sette oss inn i korleis barn og unge nyttar sosiale plattformer og internett. Ved bruk av foreldrekontroll, aldersgrenser og samtale kan vi best trygge barna i den vir-tuelle verda, som brått er blitt den nye røyndomen. 

				Kanskje vi vaksne bør bli betre førebilde, og meir restriktive i høve eigen bruk av sosiale media, nett og mobilbruk?

				På sett og vis blir det som med toppidrettsutøvarar, vi må trene og sette oss klare mål. Mål for kvardagane og mål for livet. Og som ein rådgjevar i barnevernet sa til meg: «Ein går ofte to steg fram og eitt tilbake.» Men så må ein tole det òg. Vi kan ikkje kontrollere alt. «Gutsen» til å stå på vidare må vi opparbeide. Og ta kampane når dei kjem. 

				Ballasten til barn som kjem i fosterheim kan vere tung å bere, og hard å få skikk på. For den flyt ofte opp og domine-rer bildet. Sår frå vonde barneår kan ikkje fjernast, men ein kan velje å tenke i nye banar når ein er vaksen nok til å ten-ke sjølvstendig. «Slik hadde eg det då, men eg har gått vida-re og laga mine eigne spor, i lag med hjelparar og menneske som har vist meg andre sider av livet.» Eitkvart nytt livsspor gir håp om endring og livsutfalding rundt neste sving.

				Nye barndoms- og ungdomsminne med gode opplevin-gar kan skapast. La dei legge seg øvst og dominere dei dårle-ge, slik at vi kan gje ungdommane tru på at det finst ei god og meiningsfull framtid.

				Magi

				«You need wings to fly.» Sterke venger spekka med eventyr-lyst. Eg har tru på krafta i glede og eventyr. Til motvekt mot all skjermtida og reglane kring skjermbruk, er det viktigare enn nokon gong å ta med barna ut i naturen. Sjølv har eg sett opp ei hengekøye under tak ute, så ein kan slappe av der om det regnar eller bles. Ein telttur i nærområdet er heller ikkje å forakte, det skal eigentleg så lite til før ein har skapt eit nytt minne i ein liten kropp. Som eg har nemnt tidlega-re, er vi så heldige å ha hytte på Svanøya. Der finst magien overalt, berre ein trenar seg og barna opp til å sanse den.

				Ein sommar vi var ute i hagen, eller på skogstomta som hytta ligg på, hørte eg brått eit lurveleven av kråker som skreik i dei gamle krokete furuene, tett ved ei stor hundreårseik. «I all verda», tenkte eg. «Det var då svært til skriking.» Eg snur meg og peiker så August ser: Ein stor hønsehauk blir jaga av ein flokk med gråsvarte kråker. Den var stor, majestetisk, og så nær. Striper på brystet og stort vengespenn. Den tette skogen gjorde det krevjande for han å komme ut, men den forsvann etter å ha kjempa ei stund med fuglane. Gjett om det gjorde inntrykk. Med eit spensthopp bykste fostersonen min mot det som skjedde for å sjå nærare.

				Heile kvelden gjekk med til å lese i fuglebøker og studere hauken sine vanar. For meg var dette ei gåve, og det var 

				det for barnet òg. Så stor ein rovfugl og så nær. Små hen-dingar kan gje barn nye minne som festar seg. Samtidig er det så mykje læring i dette. Så viktig å vere tett på naturen i barndommen, om det er i ein by eller på ei øy. Byrom kan gje eit spekter med opplevingar på ein vanleg dag. Overalt finst det spanande synsinntrykk. Men dei vaksne må vere mentalt til stades, sanse og oppleve. Kappspring med bar-net, sprett opp og ned, dans med lette steg. Det vil alltid framkalle jubel. 

				Livsmeistring

				Desse små hjarta som må lappast i hop, sår som må gro med hjelp av varme, omsorg og kjærleik. Mykje kjærleik. Og massar av humor. Livsmeining handlar om å kunne na-vigere og stå støtt i eige liv. Ein må kunne regulere kjensler, kjenne seg nyttig og vite at ein blir elska. Vi vaksne må vere der når det har skjedd noko som skakar, når barna blir lei seg, får ein flått på foten eller det skjer noko på trening eller skule. Vi må vere trygge støtter i opprørte hav. For vi veit at inne i mange fosterbarn sit trauma som tunge lodd. Lodd som må fjernast gradvis. Og nøkkelen er tillit. Danning av nye mønster. Igjen og igjen. Skjøre saker. 

				Ein kamerat av meg fortalte at fosterbarnet deira aldri kunne gå ut av ein butikk og ta med ting før fosterfaren 

				hadde betalt. «Eg tar ikkje vassflaska før det står godkjent», sa han første gangen dei var i ein butikk. Dette gjentok seg på kafear og i andre samanhengar. Ofte til smil frå dei som stod bak disken, men nokre såg rart på fosterfaren. Han kunne sjølvsagt ikkje forklare bakgrunnen – at guten var van med å måtte gå ut igjen fordi det mangla pengar på kortet til foreldra.

				Slike opplevingar kan vere komiske når du står i det, men det viser kor lite barnlege desse små har fått lov å vere i oppveksten. Dei har fått med seg alt for mykje uggen vaksenbagasje. Tilliten er skjør som knust glas. Nøkkelen er kjensler, ikkje føleri. «Ein skal ha empati og medkjensle, men ikkje for mykje medynk», bruker eg seie. Med det mei-ner eg at om ein synes for mykje synd på barn som har vore utsette for uheldige opplevingar i barndommen, kan dei fort kome i offer-rolla. 

				Dei må stillast krav til på lik linje med andre barn. Ein må ta vare på fosterbarna som sine eigne, med plikter, om-sorg og reglar, ikkje for mykje «stakkars deg-haldning.» Men haldninga ligg der. Det er mange som veit, og barnet snappar fort opp korleis dei vaksne oppfattar barndomen til vedkommende. Eg følgde jenta vår på skulen ein dag. Då eg var på veg til å gå, oppstod det ein konflikt mellom nokre gutar utanfor skuledøra, og eg tenkte det var best å vente litt. Ein liten gut bøygde seg brått fram og sa: «Er det sant 

				at faren din er død?» Eg såg usikkerheita stige opp i andletet til Anniken. Då trødde eg fram og sa: «Ja, men no har ho fått ein fosterpappa.»

				Anniken lyste opp, guten såg lenge på meg og alt glei fint over. Men eg merka meg at ein må vere vaken og skaffe seg innsikt i det miljøet barna ferdast i kvar dag. 

				Når barna først har kome deg verkeleg nær, så vil ein berre verne dei mot det som menneske blir utsette for, mis-unning, kommentarar, erting. Sosial trening og god kom-munikasjon kan det ikkje bli for mykje av. Mønster av åt-ferd må skrivast ned. Korleis skaper ein eit helsefremjande tilvære?

				Blomstring–trivsel–flyt

				«Uansett hvor en er i livets elv, hva former ens evne til å svømme bra?» (Antonovsky 1987:90).

				Begrepet salutogenese, skapt av sosiologen Aaron Anto-novsky, fokuserer på ressursar hos menneske og miljø som bidreg til helse. Ei salutogen retning blir sett på som blomstring–trivsel–flyt. Det mest kjende omgrepet er Sense of Coherence, ei oppleving av samanheng, gode emosjonelle band og ein gjennomgåande stabil, dynamisk tillit til men-neska ein har, og livet sjølv.

				Sjølve teorien om ei salutogen tilnærming er at ein skal leite etter faktorar som gir høg grad av god helse, eit såkalla positivt helseomgrep. Forsking viser at sosial støtte og gode relasjonar skaper positiv endring fort.

				Antonovsky (1987) skriv og at ein må skape ein heilskap-leg oppvekst med fokus på moglegheiter og livskvalitet, i staden for diagnosar og sjukdom.

				Det gjeld å finne den rette aktiviteten, og det som gir meining til det enkelte mennesket. Emosjonelle band og gode menneskelege band blir i all litteratur sett på som vik-tig for barn.

				Kjerna i arbeid med barn og ungdom er slik sett meistring. Det at barna lærer seg verktøy til å stå oppreiste i motgang og medgang. Men så er det slik som fostersonen vår, Au-gust, litt fortvila sa ein dag: «Det er ikkje alltid så lett å få til det du ventar av meg. Eg veit kva eg må gjere, men så kjem motstanden. Det tar tid å bli den nye personen heilt ut, som eg føler eg blir når eg bur her.»

				Det treffer ein i hjartet. Kvar gong. Barnet må lære seg til å møte kjensler, både gode og vonde. Og vi som vaksne må lappe i hop små sårbare hjerte. Barnet treng den viktige flokken, som professor Fugelli snakka så varmt om – dei som er rundt som heiagjeng og støttespelarar.

				Den manglande stimulansen dei fyrste leveåra har sett spor som kan få små avvik til å gje ny uro. Dess fastare 

				mønster dess betre. Lag rutinar og følg dei. Gjev bananar, fiskeolje og vitamin til barna kvar dag. Konstant «multi-tasking» øydelegg fokuset barn har i seg naturleg, og ska-per ønske om at noko alltid skal skje. Logg av og kom i flyt. Set klare grenser. Forsking viser at ein lang dusj etter skjermbruk kan verke roande. Lik toppidrettsutøvarar treng vi restitusjon for å prestere, og vi må prioritere bruk av tid til å kome saman.

				Og av og til må vi kvile i at ting er bra nok. Å ha gode relasjonar til familie og vener er det viktigaste. Det å vite at nokon bryr seg. Fokuset må vere på det som gir meining, og ein må forsøke unngå å dvele for mykje ved det som er feil. Kanskje bør vi lære ungane våre å minne oss sjølve på å vere meir takksame? 

				Ge barnen kärlek,

				mera kärlek och ännu mera kärlek,

				så kommer folkvettet av sig själv.

				(Astrid Lindgren, henta frå Strömstedt, 1977)

				Å lukkast handlar om evna til å stå støtt i eige liv. Men ar-beidet med barn kan ikkje målast, og det som kan sjå mørkt ut ei stund kan fort endre seg til eit lysare lerret. Trening i å meistre livet med alle sine opp- og nedturar kan ta tid, men gjev oss verktøy til å våge livet. Ved å styrke oss sjølve, kan vi styrke barna våre og hjelpe dei til å sjå samanheng og meining i livet. Antonovsky (2000) skriv om forståing – at vi og barna ser ein struktur, ikkje berre kaos. – Og at dei krava ein blir stilt overfor, er føreseielege og forståelege.

				Vi treng indre og ytre ressursar nok til å meistre alle hin-der vi møter. Barn og unge skal rustast til å vere medskaparar i eigne liv. Til det treng dei ei sunn sjølvkjensle og tillit til eigne val. Vegen dit går gjennom kjærleik, oppmuntring, meistringsglede og ein trygg oppvekst, så langt det går. Får ein fosterbarna til å takle svingingane i livet, har ein lukkast. Livet er ei reise, og det kjem stadig nye vegkryss. Barn og unge treng trua på at dei kan skape si eiga framtid, trass i 

				sår og rifter. Kven går gjennom livet på ei jamn line? Mot-bakkane vil kome. Men har ein gjort og gitt det ein kunne, så er det uansett ein bra ballast å ha med seg vidare på ferda.

				Så er det noko å vite at ein er elska og verdsett. For eitt er sikkert: Kjærleik har så mange former, og alle møte skapar avtrykk og spor. Ord kan vere som dryssande gullstøv på triste dagar. Er laga som er spunne rundt barnet farga av kjærleik, blir det betre rusta til livsferda si. Alle som veks opp treng å bli trygga og sett som menneske.

				Så korleis går det med Khalil, Anniken og August i dag? Eg hugsar vi sat i stova heime, og mannen min dreia globusen for å vise namna på nabolanda rundt Afghanistan. Globu-sen hadde fast plass på det lange trebordet, og det gjekk ikkje ein dag utan at vi prata om geografi og landkunne. Ei stund tenkte eg at kunnskapsmangelen var for stor. Kulturen Khalil hadde vakse opp i, var så til dei grader annleis at eg var veldig i tvil om oppdraget. Var det i heile teke mogleg for oss å bu i lag, med dei skilnadane som låg føre? Korleis kunne vi, opptekne av kulturarven og opne for mange ulike livssvar, dele kvardagen med ein gut som var styrt av trua på at religion styrer over alt? Mang ein gong vrei eg hendene i fortviling. 

				Igjen må eg tilbake til ordet kjærleik, eit kraftfelt som spinn sine varme trådar. Trådar som sameiner oss som men-

				neske, og som med nyansar viser oss at vi har meir felles enn vi trur. Khalil er i dag i fast jobb innan helsefag. Han har sertifikat, bur i eigen bustad og er i mine auge verdas finaste gut. Med seg vidare i livet har han, i tillegg til å kjenne sitt eige heimland, kjennskap til den norske kulturen og dag-leglivet frå innsida. Men det har teke tid, og vi har teke små steg i gangen. 

				Korleis skal ungdommane som kjem frå Kabul eller landsbygda på eit anna kontinent kunne forstå vår sekula-riserte verd, som strid så imot den oppsedinga dei har fått? Kan intensiv språkopplæring og – så langt råd er – plasse-ring av barn og unge i heimar, i staden for små institusjonar eller bufellesskap, vere ei løysing? Den lange behandlings-tida til UDI har òg bidrege til mykje frustrasjon og unødig angst. Guten vart sett på nye periodar med uvisse.

				«Får eg bli? Kjem dei og hentar meg? Kor er det blitt av klassekameraten min dei henta på skulen? Bur han under bruene i Paris? Og skulle eg ikkje få hjelp i Noreg, kvifor vil dei då sende meg heim til krig og uro?»

				Aldri har vi hatt meir bruk for mjuke teppe og roande musikk. Aldri før har vi følt oss så makteslause som då stats-apparatet – etter at vi i lag med barnevern og skule hadde jobba med å få guten på fote – ville sende han tilbake til eit liv der krig og uvisse venta. 

				Etter månader med papirarbeid, fire turar til den afghan-

				ske ambassaden i Oslo og netter med uro, var dagen då det afghanske passet kom i posten frå Tyskland, som eit eventyr i Tusen og ei natt. Bobler i blodet. Hysterisk glede. Dansing utanfor Coopbutikken i vestlandsbyen vår, ein grå regnvers-dag i januar. Etter å ha betalt ein stråmann i Kabul og over-ført euro via diverse kanalar, kan ikkje kjensla skildrast godt nok, euforien då vi tok ned taket på den blå kabrioleten og vinden ruska i håret. For vi visste at dette var opninga. Ei ferd som starta i ein trailer i eit fjernt land har steg for steg ført Khalil fram til eit sjølvstendig vaksenliv. Det å kunne bevise kven ein er, få ein identitet og eit verdig vaksenliv. Kunne vi fått betre løn? 

				Og Anniken og August? Anniken er ei glad jente som vi har tett kontakt med. Ho arbeider med hestar og er med-hjelpar på eit gartneri. Minna vi har, alt vi har opplevd ligg i hjarta våre, og vil forhåpentlegvis vere ein god ballast for ho på livet sine opp og nedturar. 

				August på seksten år er som ungdommar flest, glad i fart og rørsle. Fotballen og skatebrettet har vove seg inn i liva våre. Og nettverket han har innan skule, idrett og familie – med fine besteforeldre – trygger reisa hans fram mot vak-senlivet kvar dag.

				Når det gjeld fosterbarn, er kjensla av å lukkast dei små ste-ga, glimt av lukke på vanlege kvardagar, og det å få oppleve 

				at den vesle sporveungen du eingong heldt i handa ein dag flyg av garde med berekraftige venger.

				Å vere i livet

				Dette: å vere i livet,open for alt ikring,bunden med sterke røtertil menneske og til ting,gi både hjarte og henderi omsorg som aldri svik,var det som gav meining til ferda diog lét deg få kjenne deg rik.

				(Halldis Moren Vesaas, 1955)

				Epilog

				Eg går til grinda på øya mi og vil ta bilde av lyset. Det er nesten midnatt. Brått høyrer eg hovslag. Ein flokk store hannhjortar med kraftige gevir, og mindre koller, spring forbi. Eg står som fjetra av synet. For meg er dette magi. Neste dag går eg igjen til grinda, omtrent på same tid. Huset er stille. Etterlengta aleinetid. Flokken kjem på nytt, ni minutt seinare enn dagen før. Ein stor bukk snur seg og ser på meg. Nyfiken. Eg er så takksam for å oppleve dette. Og tenker at alt går i mønster og rytme. Det gjentek seg for både dyr – og for menneske. 

				Men å få oppleve slike augneblinkar gjer samlinga ved frukostbordet ekstra fin, fordi eg veit dei andre vil like å høyre om det. Så lite, men så stort samtidig. Små auge som ser spente opp og seier: «Er det verkeleg sant?» Iver. Ekte, entusiastisk glede. Å, du store begeistring! Det er dei små tinga i kvardagen og naturen som utløyser den største gleda. 

				Denne begeistringa som er så gild å vere i, og som ein opplever i lag med barn. Det genuine. Ekte. Er så dette livsglede? Ja, det trur eg. Lykka kjem, om ein er open og lar gleda og lyset kome fram. For å seie det med den indiske guruen Paramahansa Yogananda sine ord: 

				«Den dagen du kom inn i verden gråt du, mens dine nærmeste var glade. Lev nå således at den dagen du går bort, da gråter dine nærmeste, mens du selv er glad.»

				Vår gamle, vakre skogskatt Fabian på ti år har òg ei viktig rolle i heimen. Han er elegant, kontrollert og legg seg ro-ande mellom alle som vil ha han ved sida av seg i sofaen. Malande spreier han varme og harmoni. Rasekatt som han er, godt oppseda og alltid glad for kos og velvære, får han alle rundt seg til å føle seg vel.

				Han er eit funn av ein katt, kjøpt i Bergen og har vore oss til så mykje glede og begeistring. Alle ungane elskar han. Utan ord stråler han ut både arroganse og varm vennleg-heit. Han inkluderer, og tek imot alle med utstrekt kropp og store, gode labbar. Alt han vil ha er varme, omsorg, god mat og dei han er glad i rundt seg. Slik vil òg barn ha det –trygt og føreseieleg, med eit sett utfordringar som ein kan få til å vekse på, lag på lag, til ein kan stå på eigne bein og sjølv bidra til glede og nytte for andre. 

				Trommald, Mari; Finsnes, Kai Agnar; Valseth, Solveig (2021) «Hva må du vite om barnevernsreformen?» BUF-DIR: https://bufdir.no/contentassets/52a2da5165764b619ae5a-f0799ee9d04/presentasjon-barnevernsreformen-23.-april-webi-nar-bufdir.pdf, henta 07.06.21.

			

		

	
		
			
				196

			

		

		
			[image: ]
		

		
			
				Tusvik, Marit (1984) Mellom sol og måne: dikt for barn. Oslo: Samlaget.

				Utdanningsdirektoratet (29.08.17) «Hva gjør PP-tjenes-ten?»: https://www.udir.no/kvalitet-og-kompetanse/samarbeid/pp-tjenesten/hva-gjor-pp-tjenesten/, henta 06.06.21.

				Uthaug, Geir (red.) (1990) «Ei raud, raud rose» frå sam-linga Fyll mitt beger påny. Engelsk romantikk fra Burns til Byron i norske gjendiktninger fra Henrik Wergeland til i dag. Oslo: Bokklubbens lyrikkvenner.

				Vesaas, Halldis Moren (1955) «Å vere i livet» frå diktsam-linga I ein annan skog. Oslo: Aschehoug forlag. 

				Von Mohr, Mariana; Kirsch, Louise P.; Fotopoulou, Aika-terini (18.10.17) «The soothing function of touch: affecti-ve touch reduces feelings of social exclusion.» 

				Scientific Reports 7, Article no. 13516.

				Wichstrøm, Lars; Stenseng, Frode; Belsky, Jay; von Soest, Tilmann; Hygen, Beate Wold (2018) «Symptoms of Internet Gaming Disorder in Youth: Pre-dictors and Comorbidity.» Journal of Abnormal Child Psychology 2018, vol. 47, s. 71–83.

				Willumsen, Elisabeth og Hallberg, Lillemor. (2003) 

				«Interprofessional collaboration with young people in 

				residential care: some professional perspectives.» 

				Journal of interprofessional Care, 17 (4), 389-400. 

				Henta frå http://informahealthcare.com

			

		

	
		
			
				197

			

		

		
			[image: ]
		

		
			
				World Health Organization. (2019) «Guidelines on phy-sical activity, sedentary behaviour and sleep for children under 5 years of age.» World Health Organization: henta frå https://apps.who.int/iris/handle/10665/311664. 

				License: CC BY-NC-SA 3.0 IGO.

				Zahl, Mari-Anne (2003) Sosialt arbeid, refleksjon og hand-ling. Bergen: Fagbokforlaget: 241–256. 

				Øhlckers, Lars Ravn; Heradstveit, Ove; Sand, Liv (red.) (2019) Ungdom og psykisk helse. Bergen: Fagbokforlaget.

				Øverland, Svein, i Øhlckers m.fl. (red.) (2019) Ungdom og psykisk helse. Bergen: Fagbokforlaget.

				Øyhovden, Alexander Bertin (2018) Nå solen med en 

				finger. Oslo: Tiden.

			

		

	
		
			
			

		

	
		
		

	
		
		

	OEBPS/image/10.png





OEBPS/image/klynge2.png





OEBPS/image/811.png





OEBPS/image/Sommerfugl_4.jpg





OEBPS/image/173.png





OEBPS/image/826.png





OEBPS/image/17.png





OEBPS/image/841.png





OEBPS/image/829.png





OEBPS/image/Sommerfugl_1.png
I





OEBPS/image/814.png





OEBPS/image/808.png





OEBPS/image/Rose.png





OEBPS/image/63.png





OEBPS/image/20.png





OEBPS/image/832.png





OEBPS/image/658.png





OEBPS/toc.xhtml

		
		Bookmarks


			
						Forord


						Innleiing


						Kapittel 1   Barn og barnevern


						Kapittel 2   Ord og omgrep


						Kapittel 3   Fosterheimar


						Kapittel 4   Trygge rammer


						Kapittel 5   Små historier


						Kapittel 6   Med vind i håret


						Kapittel 7   Møte med byråkratiet


						Kapittel 8   Skjerm og grensesetting


						Kapittel 9    Spenst i stega


						Kapittel 10    Å lukkast


						Epilog


						Kjelder og inspirasjon:


			


		
		
		Page List


			
						1


						2


						3


						4


						5


						6


						7


						8


						9


						10


						11


						12


						13


						14


						15


						16


						17


						18


						19


						20


						21


						22


						23


						24


						25


						26


						27


						28


						29


						30


						31


						32


						33


						34


						35


						36


						37


						38


						39


						40


						41


						42


						43


						44


						45


						46


						47


						48


						49


						50


						51


						52


						53


						54


						55


						56


						57


						58


						59


						60


						61


						62


						63


						64


						65


						66


						67


						68


						69


						70


						71


						72


						73


						74


						75


						76


						77


						78


						79


						80


						81


						82


						83


						84


						85


						86


						87


						88


						89


						90


						91


						92


						93


						94


						95


						96


						97


						98


						99


						100


						101


						102


						103


						104


						105


						106


						107


						108


						109


						110


						111


						112


						113


						114


						115


						116


						117


						118


						119


						120


						121


						122


						123


						124


						125


						126


						127


						128


						129


						130


						131


						132


						133


						134


						135


						136


						137


						138


						139


						140


						141


						142


						143


						144


						145


						146


						147


						148


						149


						150


						151


						152


						153


						154


						155


						156


						157


						158


						159


						160


						161


						162


						163


						164


						165


						166


						167


						168


						169


						170


						171


						172


						173


						174


						175


						176


						177


						178


						179


						180


						181


						182


						183


						184


						185


						186


						187


						188


						189


						190


						191


						192


						193


						194


						195


						196


						197


						198


						199


						200


			


		
	

OEBPS/image/2.png





OEBPS/image/Sommerfugler.png





OEBPS/image/Sommerfuglklase.png





OEBPS/image/817.png





OEBPS/image/823.png





OEBPS/image/Banner.png





OEBPS/image/586.png





OEBPS/image/844.png





OEBPS/image/•_Med_vind_i_håret_-_forside_e-bok.jpg

